open-index/open-wikipedia-markdown huggingface dataset:
జాతీయ రహదారి 151

**జాతీయ రహదారి 151** ( **ఎన్‌హెచ్ 151** ) భారతదేశంలోని జాతీయ రహదారి. ఇది జాతీయ రహదారి 51 కు చెందిన ద్వితీయ మార్గం. ఎన్‌హెచ్-151 పూర్తిగా గుజరాత్ రాష్ట్రంలో నడుస్తుంది.

## మార్గం
ఎన్‌హెచ్151 గుజరాత్ రాష్ట్రం లోని గాడు, వంతాలి, జునాగఢ్, జెట్‌పూర్‌లను కలుపుతుంది.

## కూడళ్ళు

:  గాడు వద్ద ముగింపు
:  జెట్‌పూర్ వద్ద
:  జెట్‌పూర్ వద్ద ముగింపు.

## ఇవి కూడా చూడండి

* భారతదేశంలోని జాతీయ రహదారుల జాబితా
* రాష్ట్రాల వారీగా భారత జాతీయ రహదారుల జాబితా

## మూలాలు

వర్గం:గుజరాత్ లోని జాతీయ రహదారులు
వర్గం:జాతీయ రహదారులు
ఆనంద్ భదౌరియా

**ఆనంద్ భదౌరియా**  (జననం 1978) భారతదేశానికి చెందిన రాజకీయ నాయకుడు. ఆయన రెండుసార్లు ఉత్తరప్రదేశ్ శాసనమండలి సభ్యుడిగా పని చేసి, 2024లో జరిగిన లోక్‌సభ ఎన్నికలలో ధౌరహ్రా లోక్‌సభ నియోజకవర్గం నుండి ఎంపీగా ఎన్నికయ్యాడు.
## రాజకీయ జీవితం
ఆనంద్ భదౌరియా సమాజ్ వాదీ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన లోక్‌సభ ఎన్నికలలో ధౌరహ్రా లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రేఖా వర్మ చేతిలో ఓడిపోయాడు. ఆయన ఆ తరువాత 2016లో జరిగిన ఉత్తరప్రదేశ్ శాసనమండలి ఎన్నికలలో  సీతాపూర్ జిల్లా స్థానిక సంస్థల నియోజకవర్గం నుండి ఎమ్మెల్సీలంగా ఏకగ్రీవంగా ఎన్నికయ్యాడు.

ఆనంద్ భదౌరియా 2024లో జరిగిన లోక్‌సభ ఎన్నికలలో ధౌరహ్రా లోక్‌సభ నియోజకవర్గం నుండి ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రేఖా వర్మపై 4449 ఓట్ల స్వల్ప తేడాతో గెలిచి తొలిసారి ఎంపీగా ఎన్నికయ్యాడు.

## మూలాలు

వర్గం:18వ లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
అమృత అయ్యంగార్

**అమృత అయ్యంగార్** (జననం 1996 జూలై 26) ప్రధానంగా కన్నడ చిత్రాలలో కనిపించే భారతీయ నటి. ఆమె రెండు దక్షిణ భారత అంతర్జాతీయ చలనచిత్ర అవార్డులతో పాటు రెండు దక్షిణాది ఫిల్మ్‌ఫేర్ పురస్కారాలు నామినేషన్ లను అందుకుంది.

అమృత 2017లో సింహ హకీదా హెజ్జే చిత్రంతో నటనా రంగ ప్రవేశం చేసింది. ఆమె 2020లో లవ్ మాక్టెయిల్, *పాప్కార్న్ మంకీ టైగర్* (2020) చిత్రాలతో తన కెరీర్లో పురోగతిని సాధించింది, ఇందులో మొదటిది ఆమెకు ఉత్తమ సహాయ నటి-కన్నడ SIIMA అవార్డును సంపాదించింది. బదవ రాస్కల్ (2021) లో అమృత నటన ఆమెకు ఉత్తమ నటి-కన్నడగా సైమా క్రిటిక్స్ అవార్డును గెలుచుకుంది.

## కెరీర్
విక్రమ్ కుమార్ దర్శకత్వం వహించిన 2017 చిత్రం సింహ హకీదా హెజ్జే ద్వారా అమృత తన 19 సంవత్సరాల వయస్సులో నటనా రంగ ప్రవేశం చేసింది. ఆమె తదుపరి 2019 చిత్రం అనుష్కలో కనిపించింది, దీనికి మిశ్రమ స్పందన లభించింది. 2020లో, ఆమె బ్లాక్బస్టర్ చిత్రం *లవ్ మాక్టైల్* నటించింది, ఇది ఆమెను మ్యాప్లో ఉంచింది, ప్రతికూల నీడ పాత్రకు ప్రశంసలు అందుకుంది, ఆమె తదుపరి చిత్రం దునియా సూరి దర్శకత్వం వహించిన *పాప్కార్న్ మంకీ టైగర్* అనే నటుడు ధనంజయ ఉంది. 2021లో, ఆమె మరోసారి ధనంజయ కలిసి అతని తొలి హోమ్ ప్రొడక్షన్ డాలీ పిక్చర్స్ టిల్టెడ్ బడవా రాస్కల్ లో పనిచేసింది, ఇది కూడా విజయవంతమైన విహారయాత్ర.

2022లో, ఆమె నాలుగు విడుదలలు *లవ్ మాక్టెయిల్ 2* కలిగి ఉంది, ఇందులో ప్రీక్వెల్ *లవ్ మాక్టైల్* నుండి ఆమె పాత్రను తిరిగి పోషించిన అతిధి పాత్రను కలిగి ఉంది అమెజాన్ ప్రైమ్లో నేరుగా విడుదలైన లికిత్ షెట్టి సహ-నటించిన *ఫ్యామిలీ ప్యాక్*, నిరూప్ భండారి, సంజనా ఆనంద్ సహ-నటులు శీతల్ షెట్టి దర్శకత్వం వహించిన విండో సీట్,, మిలనా నాగరాజ్ కలిసి ఓ ప్రతికూల సమీక్షలకు తెరతీసింది.

కేఆర్జీ స్టూడియోస్ నిర్మించిన గురుదేవ్ హొయ్సాల చిత్రంలో ఆమె మరోసారి ధనంజయ జతకట్టింది, ఇది సానుకూల సమీక్షలకు తెరతీసి వాణిజ్యపరంగా విజయవంతమైన చిత్రంగా నిలిచింది. గురుదేవ్ హొయ్సాల అమృత, ధనంజయల మధ్య మూడవ విజయవంతమైన సహకారాన్ని గుర్తించింది, ఇది వారిని తెరపై విజయవంతమైన జంటగా చేసింది. కె. ఎం. చైతన్య దర్శకత్వం వహించిన మలయాళ చిత్రం ఆది కప్యారే కూటమిని రీమేక్ అయిన అబ్బబ్బలో ఆమె త్వరలో అఖిల పాత్రను పోషించనున్నారు.

'పుక్సట్టే లిఫుః' చిత్రానికి ప్రసిద్ధి చెందిన అరవింద్ కుప్లికర్ దర్శకత్వం వహించబోయే ఒక ప్రాజెక్ట్ కోసం ఆమె శరణ్ కలిసి సంతకం చేసింది*.*

## మీడియా
బెంగళూరు టైమ్స్ 30 అత్యంత వాంఛనీయ మహిళల జాబితాలో, అమృత 2020లో 17వ స్థానంలో నిలిచింది.

## ఫిల్మోగ్రఫీ

### సినిమాలు

## అవార్డులు

## మూలాలు

వర్గం:కర్ణాటక వ్యక్తులు
వర్గం:21వ శతాబ్దపు భారతీయ నటీమణులు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:1996 జననాలు
వర్గం:జీవిస్తున్న ప్రజలు
లాల్జీ వర్మ

**లాల్జీ వర్మ** (జననం 5 జనవరి 1955) భారతదేశానికి చెందిన రాజకీయ నాయకుడు. ఆయన ఒకసారి ఉత్తరప్రదేశ్ శాసనమండలి సభ్యుడిగా, ఆరుసార్లు ఎమ్మెల్యేగా పని చేసి 2024లో జరిగిన లోక్‌సభ ఎన్నికలలో అంబేద్కర్ నగర్ నియోజకవర్గం నుండి తొలిసారి ఎంపీగా ఎన్నికయ్యాడు.
## రాజకీయ జీవితం
లాల్జీ వర్మ విద్యార్థి దశలో తన రాజకీయ జీవితాన్ని ప్రారంభించి 1973లో తాండా విద్యార్థి సంఘం ప్రధాన కార్యదర్శిగా,  1977 నుండి 1978 వరకు అలహాబాద్‌లోని కులభాస్కర్ ఆశ్రమ డిగ్రీ కళాశాలకు ప్రధాన కార్యదర్శిగా పని చేసి 7 జూలై 1986 నుండి 15 జనవరి 1991 వరకు ఉత్తర ప్రదేశ్ శాసనమండలి సభ్యుడిగా పని చేశాడు. ఆయన 1991, 1996, 2002, 2007, 2017, 2022లో ఉత్తరప్రదేశ్ శాసనసభ సభ్యుడిగా పని చేసి రాష్ట్ర మంత్రిగా పని చేశాడు.

## నిర్వహించిన పదవులు

* 21 సెప్టెంబర్ 1997 నుండి 19 అక్టోబర్ 1997 వరకు జైలుకు సంబంధించిన రాష్ట్ర మంత్రి (స్వతంత్ర బాధ్యత).
* 3 మే 2002 నుండి 12 అక్టోబర్ 2002 వరకు పబ్లిక్ ఎంటర్‌ప్రైజెస్ మంత్రి.
* 13 అక్టోబర్ 2002 నుండి 29 ఆగస్టు 2003 వరకు, 17 మే 2007 నుండి 4 ఫిబ్రవరి 2008 & 2 మే 2008 నుండి 11 మార్చి 2012 వరకు వైద్య విద్య మంత్రి
* 17 మే 2007 నుండి 4 ఫిబ్రవరి 2008 వరకు వికలాంగుల సంక్షేమ శాఖ మంత్రి.
* ఆగస్ట్ 1990 నుండి జనవరి 1991 వరకు ఉత్తరప్రదేశ్ శాసనమండలి ప్రశ్నలు & సూచనల కమిటీ తాత్కాలిక ఛైర్మన్.
* 1998-1999లో ఉత్తరప్రదేశ్ శాసనసభ  క్వశ్చన్స్ & రిఫరెన్స్ కమిటీ తాత్కాలిక ఛైర్మన్.
* 1997–1998లో ఉత్తరప్రదేశ్ శాసనసభ  పబ్లిక్ అండర్‌టేకింగ్స్ & కార్పొరేషన్‌లపై జాయింట్ కమిటీ ఛైర్మన్.
* 1999–2001లో ఉత్తరప్రదేశ్ శాసనసభ  ప్రభుత్వ హామీల కమిటీ చైర్మన్.
* 1991, 1992, 2002, 2003, 2004, 2007-2008 మరియు 2008-2009లో ఉత్తరప్రదేశ్ శాసనసభ వ్యాపార సలహా కమిటీ సభ్యుడు.
* సభ్యుడు, 1997–1998లో ఉత్తరప్రదేశ్ శాసనసభకు అధ్యక్షత వహించే సభ్యుల ప్యానెల్.
* 1997-1998లో ఉత్తరప్రదేశ్ శాసనసభ ప్రశ్నలు & సూచనల కమిటీ సభ్యుడు.
* 2002–2003, 2007–2008 & 2008–2009లో ఉత్తరప్రదేశ్ శాసనసభ నియమాల కమిటీ సభ్యుడు.
* 2007–2008 మరియు 2008–2009లో ఉత్తరప్రదేశ్ శాసనసభ ప్రివిలేజ్ కమిటీ సభ్యుడు.
* 2007 నుండి 11 మార్చి 2012 వరకు ఉత్తర ప్రదేశ్ పార్లమెంటరీ వ్యవహారాల మంత్రి
* 2008 నుండి 2012 వరకు ఉత్తరప్రదేశ్ ఆర్థిక మంత్రి
## మూలాలు
 
వర్గం:1955 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
ప్రియాంక జార్కిహోలి

**ప్రియాంక సతీష్ జార్కిహోళి**  (జననం 16 ఏప్రిల్ 1997) భారతదేశానికి చెందిన రాజకీయ నాయకురాలు. ఆమె 2024లో జరిగిన లోక్‌సభ ఎన్నికలలో చిక్కోడి లోక్‌సభ నియోజకవర్గం నుండి తొలిసారి ఎంపీగా ఎన్నికై 18వ లోక్‌సభలో గెలిచి పార్లమెంట్‌లోకి అడుగుపెట్టిన అతి పిన్న గిరిజన మహిళగా రికార్డు సృష్టించింది. 
## జననం, విద్యాభాస్యం
ప్రియాంక జార్కిహోలి 16 ఏప్రిల్ 1997న కర్నాటక రాష్ట్రం, చిక్కోడి జిల్లా, యమకనమర్డి గ్రామంలో  సతీష్ జార్కిహోళి, శకుంతల దంపతులకు జన్మించింది. ఆమె ఢిల్లీ స్కూల్ ఆఫ్ ఎకనామిక్స్, ఢిల్లీ యూనివర్సిటీ నుంచి మాస్టర్స్ పూర్తి చేసి, బెలగావిలోని విశ్వేశ్వరయ్య టెక్నలాజికల్ యూనివర్శిటీ నుండి మాస్టర్ ఆఫ్ బిజినెస్ అడ్మినిస్టేరియన్ (ఎంబీఏ) పూర్తి చేసింది .   
## రాజకీయ జీవితం
ప్రియాంక జార్కిహోలి తన తండ్రి  సతీష్ జార్కిహోళి అడుగుజాడల్లో రాజాకీలలోకి వచ్చి 2024లో జరిగిన లోక్‌సభ ఎన్నికలలో చిక్కోడి లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అన్నాసాహెబ్ శంకర్ జోల్లె పై 90834 ఓట్ల మెజారిటీతో గెలిచి పార్లమెంట్‌లోకి అడుగుపెట్టిన అతి పిన్న వయస్కురాలైన  గిరిజన మహిళగా  రికార్డు సృష్టించింది.ఆమె లోక్‌సభ ఫలితాల ప్రకటన రోజు 2024 జూన్ 4 నాటికి ఆమె వయస్సు 27 సంవత్సరాల 1 నెల 18 రోజులు.

## మూలాలు

వర్గం:1997 జననాలు
వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
పెరిటోనైటిస్

**పెరిటోనైటిస్** అనేది పెరిటోనియంకు సంబంధించి వాపు, తీవ్రమైన నొప్పి, ఉదరం వాపు, జ్వరం లేదా బరువు తగ్గడం వంటి లక్షణాలు ఉన్న శారీరిక సమస్య.  పెరిటోనియం అంటే పొత్తికడుపు లోపలి గోడ వెంబడి పొర (లైనింగ్), అంటే ఉదర అవయవాల పైన కప్పి ఉండే పొర (కవర్).    ఉదరం ఒక భాగం లేదా మొత్తం మృదువుగా ఉండవచ్చు. సమస్యలలో షాక్ (అంటే ప్రసరణ వ్యవస్థలో సమస్యల ఫలితంగా శరీర కణజాలాలకు తగినంత రక్త ప్రవాహం లేకపోవడం), అక్యూట్ రెస్పిరేటరీ డిస్ట్రెస్ సిండ్రోమ్ (ఒక రకమైన శ్వాసకోశ వైఫల్యం ఊపిరితిత్తులలో విస్తృతమైన వాపు ) ఉండవచ్చు. 

## కారణాలు
పేగులలో చిల్లులు, ప్యాంక్రియాటైటిస్, పెల్విక్ ఇన్ఫ్లమేటరీ వ్యాధి, కడుపు పుండు, సిర్రోసిస్ లేదా అపెండిసైటిస్ కారణాలు కావచ్చు. సమస్య ప్రమాదంలో ఉండడానికి కారకాలలో అసైటిస్,  పెరిటోనియల్ డయాలసిస్ ఉన్నాయి.  రోగ నిర్ధారణ సాధారణంగా శరీర పరీక్ష, రక్త పరీక్షలు  మెడికల్ ఇమేజింగ్ ల ఆధారంగా ఉంటుంది. 

## చికిత్స
చికిత్సలో తరచుగా యాంటీబయాటిక్స్, సిరలలోనికి నేరుగా ఎక్కించే  ద్రవాలు  (ఇంట్రావీనస్ ఫ్లూయిడ్స్), నొప్పి మందులు,  శస్త్రచికిత్స ఉంటాయి.   ఇతర చర్యలలో నాసోగ్యాస్ట్రిక్ ట్యూబ్ లేదా రక్త మార్పిడిని  ఉండవచ్చు.  చికిత్స లేకుండాఉంటే  కొన్ని రోజుల్లో మరణం సంభవించవచ్చు.  దాదాపు 7.5% మంది ప్రజలు ఏదో ఒక సమయంలో అపెండిసైటిస్‌తో బాధపడుతున్నారు.  సిర్రోసిస్‌తో ఆసుపత్రిలో చేరిన వారిలో 20% మంది పెరిటోనిటిస్‌తో బాధపడుతున్నారు. 

## ప్రస్తావనలు

వర్గం:జీర్ణకోశ వ్యాధులు
సాగర్ ఖండ్రే

**సాగర్ ఈశ్వర్ ఖండ్రే** (జననం 29 డిసెంబర్ 1997) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బీదర్ లోక్‌సభ నియోజకవర్గం నుండి తొలిసారి ఎంపీగా ఎన్నికై 18వ లోక్‌సభలో అడుగుపెట్టాడు.
## జననం, విద్యాభాస్యం
సాగర్ ఖండ్రే 29 డిసెంబర్ 1997న కర్ణాటక రాష్ట్రం, బెంగళూరులో ఈశ్వర ఖండ్రే, గీతా దంపతులకు జన్మించాడు. ఆయన బెంగుళూరు క్రైస్ట్ కాలేజీ నుండి బీబీఏ & ఎల్‌ఎల్‌బీ పూర్తి చేశాడు. 
## రాజకీయ జీవితం
సాగర్ ఖండ్రే తన తండ్రి ఈశ్వర ఖండ్రే అడుగుజాడల్లో రాజకీయాల్లోకి వచ్చి నేషనల్ స్టూడెంట్స్ యూనియన్ ఆఫ్ ఇండియా రాష్ట్ర ప్రధాన కార్యదర్శిగా పని చేస్తూ కరోనా సమయంలో తన తండ్రితో కలిసి బీదర్ ప్రాంతంలో పర్యటించి ప్రజలలో తనకంటూ ఒక గుర్తింపు తెచ్చుకున్నాడు. ఆయన 2024లో జరిగిన లోక్‌సభ ఎన్నికలలో బీదర్ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి భగవంత్ ఖుబాపై 128875 ఓట్ల మెజార్టీతో గెలిచి  తొలిసారి ఎంపీగా ఎన్నికై 18వ లోక్‌సభలో అడుగుపెట్టాడు. ఈ ఎన్నికల్లో సాగర్‌కు 6,66,317 ఓట్లు వచ్చాయి. బీజేపీ మంత్రి భగవంత్ ఖూబాకు 5,37,442 ఓట్లు వచ్చాయి.

## మూలాలు

వర్గం:1997 జననాలు
వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభ సభ్యులు
పిడుగు హరిప్రసాద్

**పిడుగు హరిప్రసాద్** ఆంధ్రప్రదేశ్ రాష్ట్రానికి చెందిన జర్నలిస్ట్, రాజకీయ నాయకుడు. ఆయనను 2024 జూలై 12న జరిగే ఎమ్మెల్సీ ఉప ఎన్నికలో జనసేన ఎమ్మెల్సీ అభ్యర్థిగా జూలై 1న పార్టీ అధిష్టానం ప్రకటించింది. 
## వృత్తి జీవితం
హరిప్రసాద్ జర్నలిస్ట్ గా తన వృత్తి జీవితాన్ని ప్రారంభించి ఈనాడు, ఈటీవీ-2లో పనిచేసి ఆ తరువాత మాటీవీలో న్యూస్‌ హెడ్‌గా పనిచేసి ఆ తరువాత అదే ఛానల్‌లో అసోసియేట్‌ ఎడిటర్‌గా బాధ్యతలు నిర్వర్తించాడు. ఆయన ఆ తరువాత సీవీఆర్‌ హెల్త్‌ ఛానల్, సీవీఆర్‌ హెల్త్‌ మ్యాగజైన్‌కు ఎడిటర్‌గా, సీవీఆర్‌ న్యూస్‌ టీవీకి కరెంట్‌ అఫైర్స్‌ హెడ్‌గా వివిధ హోదాల్లో పనిచేశాడు. 
## రాజకీయ జీవితం
హరిప్రసాద్ జనసేన పార్టీ ఆవిర్భావం తర్వాత పార్టీ మీడియా విభాగం అధిపతిగా,  పార్టీ అధ్యక్షుడు పవన్‌కల్యాణ్‌కు రాజకీయ కార్యదర్శిగా వ్యవహరిస్తున్నాడు. ఆయన పార్టీకి చేసిన సేవలకు గుర్తింపుగా 2024 జూలై 12న జరిగే ఎమ్మెల్సీ ఉప ఎన్నికలో జనసేన ఎమ్మెల్సీ అభ్యర్థిగా జూలై 1న పార్టీ అధిష్టానం ప్రకటించింది. ఈ ఎన్నికలలో ప్రత్యర్థులుగా ఎవరు పోటీలో లేకపోవడండతో ఆయన కౌన్సిల్​కు ఏకగ్రీవంగా ఎన్నికయ్యాడు. పిడుగు హరిప్రసాద్ జనసేన పార్టీ నుండి ఆంధ్రప్రదేశ్ శాసనమండలికి ఎన్నికైన తొలి ఎమ్మెల్సీగా రికార్డులకు ఎక్కాడు. ఆయన నవంబర్ 12న  శాసనమండలిలో విప్‌గా నియమితుడయ్యాడు.

## మూలాలు
జాతీయ రహదారి 229

**జాతీయ రహదారి 229** నాగాలాండ్‌లో జాతీయ రహదారి 29 కి చెందిన శాఖామార్గం. ఇది దిమాపూర్ సబ్-జైలు వద్ద ఎన్‌హెచ్ నెం-29 తో దాని కూడలి వద్ద ప్రారంభమై, తాహెఖు, చౌమౌకెడిమాను కలుపుతూ నాగాలాండ్ లోని ఎన్‌హెచ్ No-29 తో కలిసి ముగుస్తుంది. దీన్ని 2016 జూలై 28 న ఎన్‌హెచ్-229 గా ప్రకటించారు.  ఈ రహదారి మొత్తం నిడివి 19 కి.మీ.

## మూలాలు

వర్గం:నాగాలాండ్ లోని జాతీయ రహదారులు
జాతీయ రహదారి 325

**జాతీయ రహదారి 325** (**ఎన్‌హెచ్ 325**) భారతదేశంలోని జాతీయ రహదారి, ఇది రాజస్థాన్‌ లోని బలోత్రాను రాజస్థాన్‌ లోని సందేరావ్‌తో కలుపుతుంది. ఎన్‌హెచ్ 325 మొత్తం పొడవు  ఈ హైవే బలోత్రా వద్ద ఎన్‌హెచ్ 25 ను సందేరావు వద్ద ఎన్‌హెచ్ 62 తో కలుపుతుంది.

## మార్గం
బలోత్రా, సివానా, బిషన్‌గఢ్, జలోర్, అహోర్, తఖత్‌ఘర్, సందేరా

## కూడళ్ళు
బలోత్రా సమీపంలో జాతీయ రహదారి 25 తో కూడలి. 

సందేరా సమీపంలో జాతీయ రహదారి 62 తో కూడలి. 

## ఇవి కూడా చూడండి

* భారతదేశం లోని జాతీయ రహదారుల జాబితా

## మూలాలు

వర్గం:రాజస్థాన్ లోని జాతీయ రహదారులు
వర్గం:జాతీయ రహదారులు
జాతీయ రహదారి 334

**జాతీయ రహదారి 334** (**ఎన్‌హెచ్ 334**) భారతదేశంలోని జాతీయ రహదారి.

## రహదారి వివరాలు
జాతీయ రహదారి 334 (NH-334) భారతదేశంలో ఒక ముఖ్యమైన జాతీయ రహదారి, ఇది ఉత్తరాఖండ్ మరియు ఉత్తరప్రదేశ్ రాష్ట్రాల గుండా దాదాపు 207 కి.మీ.లు వెళుతుంది. ఇది హరిద్వార్, రూర్కీ, ముజఫర్ నగర్, మీరట్, హాపూర్ మరియు బులంద్ షహర్ వంటి ముఖ్యమైన నగరాలు మరియు పట్టణాలను కలుపుతుంది.

## ఇతర లింకులు

* https://morth.nic.in/sites/default/files/Details-of-National-Highways-as-on-31.03_1.pdf

## మూలాలు
''' 

వర్గం:ఉత్తర ప్రదేశ్ లోని జాతీయ రహదారులు
వర్గం:ఉత్తరాఖండ్ లోని జాతీయ రహదారులు
334
జాతీయ రహదారి 344

**జాతీయ రహదారి 344** (**ఎన్‌హెచ్ 344**) హర్యానాలోని అంబాలా నుండి ఉత్తరాఖండ్‌లోని రూర్కీ వరకు వెళ్ళే జాతీయ రహదారి. ఇది జాతీయ రహదారి 44 కు ద్వితీయ మార్గం. ఎన్‌హెచ్-344 హర్యానా, పంజాబ్, ఉత్తరప్రదేశ్, ఉత్తరాఖండ్ రాష్ట్రాల్లో నడుస్తుంది.

## మార్గం
ఎన్‌హెచ్ 344 మార్గం ఉత్తర భారతదేశంలోని హర్యానా, పంజాబ్, ఉత్తర ప్రదేశ్ ఉత్తరాఖండ్ రాష్ట్రాల గుండా వెళ్తుంది.

ఎన్‌హెచ్151 అంబాలా, షాజాద్పూర్, సాహా, యమునానగర్, సహరాన్పూర్ లను కలుపుతూ రూర్కీ వద్ద ముగుస్తుంది .

## కూడళ్ళు

:  అంబాలా వద్ద ముగింపు.
:  షాజాద్‌పూర్ వద్ద
:  సాహా వద్ద
:  యమునానగర్ వద్ద
:  సహారన్‌పూర్ వద్ద
:  ఛుట్‌మల్పూర్ వద్ద
:  రూర్కీ వద్ద ముగింపు.

## ఇవి కూడా చూడండి

* భారతదేశంలోని జాతీయ రహదారుల జాబితా
* రాష్ట్రాల వారీగా భారత జాతీయ రహదారుల జాబితా

## మూలాలు

వర్గం:ఉత్తరాఖండ్ లోని జాతీయ రహదారులు
వర్గం:ఉత్తర ప్రదేశ్ లోని జాతీయ రహదారులు
వర్గం:పంజాబ్ లోని జాతీయ రహదారులు
వర్గం:హర్యానా లోని జాతీయ రహదారులు
344
జాతీయ రహదారి 136

**జాతీయ రహదారి 136**, (**ఎన్‌హెచ్ 136)** భారతదేశంలోని జాతీయ రహదారి. ఇది భారత ప్రభుత్వపు రోడ్డు రవాణా, రహదారుల మంత్రిత్వ శాఖ పరిధిలోకి వస్తుంది. ఇది జాతీయ రహదారి 36 కు ద్వితీయ మార్గం. ఎన్‌హెచ్-136 తమిళనాడు రాష్ట్రం గుండా వెళ్తుంది.

## మార్గం
తంజావూరు, తిరువయ్యారు, అరియలూరు, పెరంబలూరు, వీరగనూరు, అత్తూరు.

## కూడళ్ళు

:  తంజావూరు వద్ద ముగింపు.
:  కీజపాలూర్ వద్ద.
:  పెరంబలూర్ వద్ద.
:  అత్తూర్ వద్ద ముగింపు.

## ఇవి కూడా చూడండి

* భారతదేశంలోని జాతీయ రహదారుల జాబితా
* రాష్ట్రాల వారీగా భారతదేశంలోని జాతీయ రహదారుల జాబితా

## మూలాలు

వర్గం:తమిళనాడు లోని జాతీయ రహదారులు
వర్గం:జాతీయ రహదారులు
తలారి రుద్రయ్య

**తలారి రుద్రయ్య** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1983లో జరిగిన శాసనసభ ఎన్నికలలో వేపంజేరి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
తలారి రుద్రయ్య తెలుగుదేశం పార్టీ ద్వారా రాజకీయాలలోకి వచ్చి 1983లో జరిగిన శాసనసభ ఎన్నికలలో వేపంజేరి శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ పార్టీ అభ్యర్థి బంగాళా అరుముగన్ చేతిలో 20591 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 1985లో జరిగిన శాసనసభ ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ పార్టీ అభ్యర్థి గుమ్మడి కుతూహలమ్మ చేతిలో 5707 ఓట్ల తేడాతో ఓడిపోయాడు. 

తలారి రుద్రయ్య 1989లో జరిగిన శాసనసభ ఎన్నికలలో టీడీపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ పార్టీ అభ్యర్థి గుమ్మడి కుతూహలమ్మ చేతిలో 17790 ఓట్ల తేడాతో ఓడిపోయాడు. ఆయన ఆ తరువాత టీటీడీ బోర్డు సభ్యుడిగా పని చేశాడు. 

## మూలాలు

వర్గం:ఆంధ్రప్రదేశ్ శాసన సభ్యులు (1983)
వర్గం:తెలుగుదేశం పార్టీ రాజకీయ నాయకులు
వర్గం:2016 మరణాలు
చైనా అంతర్యుద్ధం

**చైనా అంతర్యుద్ధం** ఆగస్టు 1, 1927 నుంచి డిసెంబరు 7, 1949 మధ్యలో కొంత విరామంతో క్యోమింటాంగ్ (KMT) నేతృత్వంలోని చైనీస్ రిపబ్లిక్ ప్రభుత్వానికీ, చైనీస్ కమ్యూనిస్ట్ పార్టీ (CCP) దళాలకు మధ్య జరిగిన సాయుధ పోరాటం. ఈ పోరాటంలో CCP విజయం సాధించి చైనా కమ్యూనిస్ట్ విప్లవంలో భాగంగా మెయిన్‌ల్యాండ్ చైనా మీద పట్టు సాధించింది.

ఈ యుద్ధం మొదటి దశ 1927 నుంచి 1937 మధ్య జరిగింది. 1926-27 మధ్యలో క్యోమింటాంగ్, చైనీస్ కమ్యూనిస్ట్ పార్టీ కలిసి ఫస్ట్ యునైటెడ్ ఫ్రంట్ పేరుతో చైనాలోని *వార్‌లార్డ్ *లను అణిచివేయడానికి ఉత్తర దండయాత్ర పేరుతో యుద్ధం చేశారు. కానీ ఈ దండయాత్రలో వీరిద్దరికీ సయోధ్య కుదరలేదు. KMT నాయకుడైన చియాంగ్ కైషెక్ తమ కూటమిలో కమ్యూనిస్టుల ప్రభావం పెరిగిపోతుందని వారిని నిర్మూలించడానికి ప్రయత్నించాడు. ఫలితంగా ఫస్ట్ యునైటెడ్ ఫ్రంట్ కుప్పకూలింది. చైనాలో చాలా భాగాన్ని క్యోమింటాంగ్ నేతృత్వంలోని నేషనలిస్టులు నియంత్రించారు.

## మూలాలు

వర్గం:చైనా
సత్రవాడ మునిరామయ్య

**సత్రవాడ మునిరామయ్య** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1985లో జరిగిన శాసనసభ ఎన్నికలలో శ్రీకాళహస్తి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 
## రాజకీయ జీవితం
సత్రవాడ మునిరామయ్య తెలుగుదేశం పార్టీ ద్వారా రాజకీయాల్లోకి వచ్చి 1985లో జరిగిన ఆంధ్రప్రదేశ్ శాసనససభ ఎన్నికలలో శ్రీకాళహస్తి శాసనసభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తాటిపర్తి చెంచురెడ్డిపై 80 ఓట్ల స్వల్ప మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన రెండన్నరేళ్ల పాటు శాసనసభ్యులుగా పని చేసి అనంతరం కొన్ని రాజకీయ పరిస్థితులతో రాజకీయాలకు దూరంగా ఉన్నారు. ఆయన ఆ తరువాత కాంగ్రెస్ పార్టీలో చేరి 1999లో జరిగిన ఆంధ్రప్రదేశ్ శాసనససభ ఎన్నికలలో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బొజ్జల గోపాలకృష్ణారెడ్డి చేతిలో 8411 ఓట్ల తేడాతో ఓడిపోయాడు.

సత్రవాడ మునిరామయ్య ఆ తరువాత వైఎస్సార్‌సీపీ చేరి ఆ తరువాత 8 ఫిబ్రవరి 2023న వైయ‌స్ఆర్‌సీపీని వీడి టీడీపీ అధ్యక్షుడు నారా చంద్రబాబు నాయుడు సమఖంలో తెలుగుదేశం పార్టీలో చేరాడు.
## మూలాలు

వర్గం:ఆంధ్రప్రదేశ్ శాసన సభ్యులు (1985)
వర్గం:తెలుగుదేశం పార్టీ రాజకీయ నాయకులు
కిసాన్ మజ్దూర్ ప్రజా పార్టీ

**కిసాన్ మజ్దూర్ ప్రజా పార్టీ** (*ఫార్మర్ వర్కర్ పీపుల్స్ పార్టీ*) అనేది భారతదేశంలోని రాజకీయ పార్టీ. 1951లో స్థాపించబడిన ఈ పార్టీ, సోషలిస్ట్ పార్టీలో విలీనం అయ్యి ఆ తర్వాతి సంవత్సరంలో ప్రజా సోషలిస్ట్ పార్టీని ఏర్పాటు చేసింది. ఆ పార్టీ ఆంధ్రా యూనిట్ మాత్రం "ప్రజాపార్టీ" పేరుతో పాత పార్టీని పునరుద్ధరించి మరికొన్నాళ్లు కొనసాగింది.

## చరిత్ర
1951 జూన్ లో జెబి కృపలానీ నేతృత్వంలోని భారత జాతీయ కాంగ్రెస్ అసమ్మతివాదులు కిసాన్ మజ్దూర్ ప్రజా పార్టీని స్థాపించారు. దాని నాయకులలో ఇద్దరు, ప్రఫుల్ల చంద్ర ఘోష్, టంగుటూరి ప్రకాశం వరుసగా పశ్చిమ బెంగాల్, మద్రాసు ముఖ్యమంత్రులుగా ఉన్నారు. ఇది 1951-52 భారత సార్వత్రిక ఎన్నికలలో పోటీ చేసింది, ఇవి భారతదేశంలో మొట్టమొదటి ఎన్నికలు. పార్టీ పదహారు రాష్ట్రాల్లోని 145 నియోజకవర్గాల్లో అభ్యర్థులను ప్రతిపాదించింది, అయితే కేవలం పది స్థానాల్లో మాత్రమే గెలుపొందింది. మద్రాస్ రాష్ట్రం నుండి ఆరుగురు అభ్యర్థులు, మైసూర్ రాష్ట్రం, ఢిల్లీ, ఉత్తరప్రదేశ్, వింధ్య ప్రదేశ్ నుండి ఒక్కొక్కరు ఎన్నికయ్యారు. 5.8% ఓట్లు వచ్చాయి. కృపలానీ స్వయంగా (ప్రస్తుతం పనికిరాని) ఫైజాబాద్ జిల్లా (నార్త్ వెస్ట్) నియోజకవర్గం నుండి ఓడిపోయారు, అయితే అతని భార్య సుచేతా కృపలాని న్యూ ఢిల్లీ నుండి ఎన్నికయ్యారు. రాష్ట్ర శాసనసభలలో 77 స్థానాలను గెలుచుకుంది. 1952లో ఇది సోషలిస్ట్ పార్టీతో కలిసి ప్రజా సోషలిస్ట్ పార్టీని ఏర్పాటు చేసింది.

1953లో, ఆంధ్ర రాష్ట్రం మద్రాసు నుండి వేరు చేయబడింది, ప్రకాశం రాష్ట్ర ముఖ్యమంత్రి పదవిని భారత జాతీయ కాంగ్రెస్ ఆఫర్ చేసింది. ప్రజా సోషలిస్ట్ పార్టీ నుండి విడిపోయి "ప్రజా పార్టీ" పేరుతో పాత పార్టీని పునరుద్ధరించారు. 1955 ఎన్నికలలో, కాంగ్రెస్, ప్రజాపార్టీ, కృషికార్ లోక్ పార్టీ (అసలు ప్రజాపార్టీలో మరొక చీలిక సమూహం) కమ్యూనిస్టులకు వ్యతిరేకంగా ఐక్య ఫ్రంట్‌ను ఏర్పాటు చేసి మెజారిటీని గెలుచుకున్నాయి.

## మూలాలు

## గ్రంథ పట్టిక
* 
* 
* 
* 

వర్గం:1951 స్థాపితాలు
వర్గం:అంతరించిన భారత రాజకీయ పార్టీలు
మహాజన సోషలిస్ట్ పార్టీ

**మహాజన సోషలిస్ట్ పార్టీ** అనేది తెలంగాణ, ఆంధ్రప్రదేశ్‌లోని రాజకీయ పార్టీ. 2014 జనవరి 4న మంద కృష్ణ మాదిగ ఈ పార్టీని స్థాపించాడు, అధ్యక్షుడిగా బాధ్యతలు స్వీకరించాడు. పార్టీ జెండా నీలం రంగు బ్యాక్ గ్రౌండ్ లో ఉదయించే సూర్యుడిని ప్రదర్శిస్తుంది.

పార్టీ 2014 లోక్‌సభ ఎన్నికల్లో ఏలూరు, పెద్దపల్లి, రాజంపేటలో ముగ్గురు అభ్యర్థులను నిలబెట్టింది.

## మూలాలు

వర్గం:2014 స్థాపితాలు
వర్గం:ఆంధ్రప్రదేశ్ రాజకీయ పార్టీలు
వర్గం:తెలంగాణ రాజకీయ పార్టీలు
బహుజన కమ్యూనిస్టు పార్టీ

**బహుజన కమ్యూనిస్ట్ పార్టీ** అనేది తెలంగాణలోని రాజకీయ పార్టీ. పార్టీకి కేకే నియోగి నాయకత్వం వహిస్తున్నాడు. 2019లో ఎన్‌ఆర్‌సికి వ్యతిరేకంగా జరిగిన పోరాటంలో పార్టీ ఇతర వామపక్ష శక్తులతో చేతులు కలిపింది.

## మూలాలు

వర్గం:తెలంగాణ రాజకీయ పార్టీలు
రాజ్ బవేజా

**రాజ్ బవేజా**  భారతీయ స్త్రీ జననేంద్రియ వైద్యులు, ప్రసూతి వైద్యులు. ఆమె  అలహాబాద్ మోతీలాల్ నెహ్రూ మెడికల్ కాలేజీలో స్త్రీ జననేంద్రియాల,  ప్రసూతి శాస్త్ర విభాగం మాజీ అధిపతి. ఆమె అలహాబాద్ లోని కమలా నెహ్రూ మెమోరియల్ హాస్పిటల్ గౌరవ మెడికల్ సూపరింటెండెంట్ గా కూడా పనిచేస్తున్నది.   ఆమె భారతదేశంలోని ఉత్తర ప్రదేశ్ రాష్ట్రానికి చెందినది. ఆమె కౌమార స్త్రీ జనన శాస్త్రం, గర్భం,  పిల్లల జనన నిర్వహణపై అనేక వైద్య పత్రాల రచయిత. ఆమె ప్రపంచ ఆరోగ్య సంస్థ  కేర్ ఇన్ నార్మల్ బర్త్ పై పనిచేసే బృందానికి సహాయం చేసింది.  2000లో గర్భనిరోధకతపై ఇండియన్ కౌన్సిల్ ఆఫ్ మెడికల్ రీసెర్చ్ టాస్క్ ఫోర్స్ కు నాయకత్వం వహించింది. ఆమె నేషనల్ అకాడమీ ఆఫ్ మెడికల్ సైన్సెస్ ఎన్నికైన సభ్యురాలు.  భారత ప్రభుత్వం ఆమెకు 1983లో నాల్గవ అత్యున్నత భారతీయ పౌర పురస్కారం పద్మశ్రీ ప్రదానం చేసింది.

## ఇవి కూడా చూడండి

*  గర్భం
* శిశు జననం

## మూలాలు

వర్గం:1934 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
వర్గం:భారతీయ వైద్యులు
వర్గం:భారతీయ వైద్య రచయితలు
వర్గం:ప్రసూతి వైద్య నిపుణులు
వర్గం:ఉత్తర ప్రదేశ్ వ్యక్తులు
అహిలా ఇండియా నాదలం మక్కల్ కచ్చి

**అహిలా ఇండియా నాదలం మక్కల్ కచ్చి** అనేది తమిళనాడులోని రాజకీయ పార్టీ. ఇది తేవర్ కులానికి చెందినది. పార్టీ వ్యవస్థాపకుడు, అధ్యక్షుడు నటుడు కార్తీక్. కార్తీక్ ఆల్ ఇండియా ఫార్వర్డ్ బ్లాక్ ప్రెసిడెంట్, తరువాత పార్టీని విడిచిపెట్టి సొంతంగా ప్రారంభించాడు.

## మద్దతు
పార్టీ మద్దతు ఎక్కువగా నటుడు కార్తీక్ అభిమానులపై ఆధారపడి ఉంటుంది.

## 2011 అసెంబ్లీ ఎన్నికలు
2011 అసెంబ్లీ ఎన్నికల కోసం ఆ పార్టీ అన్నాడీఎంకే కూటమిలో చేరింది. ఏఐఏడీఎంకే కూటమిలో తమకు సీటు కేటాయించకపోవడంతో 25 నుంచి 40 స్థానాల్లో ఒంటరిగా పోటీ చేస్తామని కార్తీక్ ప్రకటించారు.

## మూలాలు

వర్గం:2009 స్థాపితాలు
వర్గం:తమిళనాడులోని రాజకీయ పార్టీలు
ఆల్ ఇండియా మూవేందర్ మున్నాని కజగం

**ఆల్ ఇండియా మూవేందర్ మున్నాని కజగం** అనేది భారతదేశంలోని తేవర్ కులానికి చెందిన తమిళ రాజకీయ పార్టీ. పార్టీ వ్యవస్థాపకుడు, అధ్యక్షుడు డాక్టర్ ఎన్.సేధురామన్. పార్టీని 1998లో ఆల్ ఇండియా తేవర్ పెరవై (ఆల్ ఇండియా తేవర్ ఫ్రంట్) స్థాపించారు.

## పనితీరు
ఆల్ ఇండియా మూవేందర్ మున్నాని కజగం మొదట ద్రవిడ మున్నేట్ర కజగంతో పొత్తు పెట్టుకుంది. 2001 తమిళనాడు శాసనసభ ఎన్నికలలో, ఆల్ ఇండియా మూవేందర్ మున్నాని కజగం ఒక అభ్యర్థి తిరుమంగళం నియోజకవర్గంలో డిఎంకె గుర్తుపై పోటీ చేయబడ్డాడు. 39,918 ఓట్లు (36.2%, సీటు లేదు) పొందాడు. 2006 ఎన్నికల్లో ఆ పార్టీ బీజేపీతో పొత్తుతో 5 నియోజకవర్గాల్లో పోటీ చేసి మొత్తం 5 స్థానాల్లో డిపాజిట్ లేకుండా ఓడిపోయింది. పార్టీ 2006 ఆగస్టు నుండి ఆల్ ఇండియా అన్నా ద్రవిడర్ మున్నేట్ర కజగంతో పొత్తు పెట్టుకుంది. 

## 2011 అసెంబ్లీ ఎన్నికలు
ఆ పార్టీ అన్నాడీఎంకేతో పొత్తు పెట్టుకుంది. 2011 ఎన్నికలకు 1 సీటు కేటాయించబడింది. ఈ ఎన్నికల్లో కూడా ఓడిపోయారు.

## మూలాలు

వర్గం:1998 స్థాపితాలు
వర్గం:తమిళనాడులోని రాజకీయ పార్టీలు
సుజోయ్ కె. గుహ

**సుజోయ్ కుమార్ గుహ**  భారతీయ బయోమెడికల్ ఇంజనీర్. అతను 1940 జూన్ 20న భారతదేశంలోని పాట్నా లో జన్మించారుడు. అతను ఐఐటి ఖరగ్ పూర్ నుండి ఎలక్ట్రికల్ ఇంజనీరింగ్ అండర్ గ్రాడ్యుయేట్ డిగ్రీ (ఐడి1), తరువాత ఐఐటిలో ఎలక్ట్రికల్ ఇంజనీరింగ్ లో మాస్టర్స్ డిగ్రీ, అర్బానా-ఛాంపెయిన్ లోణి  ఇల్లినాయిస్ విశ్వవిద్యాలయం నుండి మరో మాస్టర్స్ డిగ్రీ పూర్తి చేశాడు. గుహ తరువాత సెయింట్ లూయిస్ విశ్వవిద్యాలయం నుండి వైద్య శరీరధర్మ శాస్త్రం పి. హెచ్. డి పొందాడు.

గుహ సెంటర్ ఫర్ బయోమెడికల్ ఇంజనీరింగ్ ను స్థాపించాడు. ఢిల్లీ యూనివర్సిటీ కాలేజ్ ఆఫ్ మెడికల్ సైన్సెస్ నుంచి ఎంబీబీఎస్ పట్టా పొందాడు. భారతదేశంలో బయోమెడికల్ ఇంజనీరింగ్ వ్యవస్థాపకుల్లో ఒకరైన గుహ, పునరావాస ఇంజనీరింగ్, పునరుత్పత్తి వైద్యంలో బయో ఇంజనీరింగ్,  గ్రామీణ ఆరోగ్య సంరక్షణ కోసం సాంకేతిక పరిజ్ఞానం వంటి రంగాలలో అంతర్జాతీయంగా ప్రసిద్ధి చెందాడు. అతను అనేక పురస్కారాలను అందుకున్నాడు. ఉదహరించబడిన పత్రికలలో 100 కి పైగా పరిశోధనా పత్రాలను కలిగి ఉన్నాడు. 2003లో ఆయన ఐఐటి ఖరగ్పూర్లో చైర్ ప్రొఫెసర్ అయ్యాడు. అతనికి 2020లో భారతదేశపు నాల్గవ అత్యున్నత పౌర పురస్కారం పద్మశ్రీ లభించింది.

నాన్-హార్మోనల్ పాలిమర్-ఆధారిత ఇంజెక్ట్ చేయదగిన మగ గర్భనిరోధకం (RISUG) యొక్క ఆవిష్కరణ,  అభివృద్ధిలో గుహా యొక్క ప్రధాన సహకారం ఉంది, దీని కోసం చివరి దశ III క్లినికల్ ట్రయల్స్ 2019లో పూర్తయ్యాయి..

## మూలాలు

వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు
వర్గం:1940 జననాలు
వర్గం:పద్మశ్రీ పురస్కార గ్రహీతలు
లక్ష్మణ్ సింగ్ జంగ్ పంగి

**లక్ష్మణ్ సింగ్ జంగ్పంగి** (1905-1976)  భారతీయ పౌర సేవకుడు, గార్టోక్ , యాతుంగ్ ప్రాంతాలలో మాజీ భారతీయ వాణిజ్య ఏజెంట్. అతను 1905 జూలై 24న భారత రాష్ట్రమైన ఉత్తరాఖండ్ జోహార్ లోయలోని బుర్ఫులో బ్రిటిష్ పరిపాలనలో గొప్ప అధికారి అయిన రాయ్ సాహెబ్ సోహన్ సింగ్ కు జన్మించాడు. అతను  అల్మోరా పాఠశాల విద్యను పూర్తి చేసి అలహాబాద్ విశ్వవిద్యాలయం బి. ఎ. ఫైనల్ పూర్తి చేశాడు.

లక్ష్మణ్ సింగ్ 1930లో పశ్చిమ టిబెట్ లోని  గార్టోక్లోని బ్రిటిష్ ట్రేడ్ ఏజెన్సీ స్థావరంలో అకౌంటెంట్ గా చేరాడు. అతను 1941లో వర్కింగ్ ట్రేడ్ ఏజెంటుగా  పదోన్నతి పొందాడు. 1946లో ట్రేడ్ ఏజెంట్ గా పనిచేసి, 1959లో యాతుంగ్ ప్రాంతానికి బదిలీ అయ్యే వరకు ఆ పదవిలో కొనసాగాడు. 1962లో వాణిజ్య సంస్థల రద్దుతో అతను  సర్వీసు నుండి పదవీ విరమణ చేశాడు. 1959లో భారత ప్రభుత్వం అతనికి పద్మశ్రీ పురస్కారంతో సత్కరించింది, ఇది దేశానికి ఆయన చేసిన సేవలకు గాను నాలుగో అత్యున్నత భారతీయ పౌర పురస్కారం.

లక్ష్మణ్ సింగ్ జంగ్పంగి 1976లో 71 సంవత్సరాల వయసులో హల్ద్వానీ మరణించాడు.

## మూలాలు
కార 
వర్గం:1976 మరణాలు
వర్గం:1905 జననాలు
వర్గం:పద్మశ్రీ పురస్కార గ్రహీతలు
కమల్‌జీత్ సంధు

కమల్జీత్ కౌర్ కూనేర్ నీ **సంధు** (జననం 1948 ఆగస్టు 20) 1970 లో జరిగిన బ్యాంకాక్ ఆసియా క్రీడలలో 400 మీటర్ల రేసులో బంగారు పతకం సాధించిన భారతీయ మహిళా అథ్లెట్. ఆమె 57.3 సెకన్లలో ఈ ఘనతను సాధించింది. ఆసియా క్రీడలలో వ్యక్తిగత బంగారు పతకం సాధించిన మొదటి భారతీయ మహిళా అథ్లెట్ ఆమె. ఆమె భారతదేశంలోని పంజాబ్ రాష్ట్రానికి చెందినది. ఆమె 1971లో పద్మశ్రీ అవార్డును అందుకుంది. 1971లో ఇటలీలోని టురిన్లో జరిగిన వరల్డ్ యూనివర్శిటీ గేమ్స్  లో 400 మీటర్ల రేసులో ఫైనలిస్టులలో ఆమె ఒకతె. ఆమె 1972 మ్యూనిచ్ ఒలింపిక్స్ మహిళల 400 మీటర్లలో పాల్గొని, హీట్స్ లో ఓడిపోయింది. కమల్జీత్ 1973లో అథ్లెటిక్స్ నుండి విరమించింది. ఆమె జాతీయ స్థాయి బాస్కెట్ బాల్,  ఇంటర్-వర్సిటీ హాకీ క్రీడాకారిణి కూడా. ఆమె 1982 ఆసియా క్రీడలకు భారత మహిళల స్ప్రింట్ జట్టుకు కోచ్ గా వెళ్ళింది. ఆమె సింధియా కన్యా విద్యాలయ పూర్వ విద్యార్ధి కూడా. .

## మూలాలు

*
వర్గం:పంజాబ్ క్రీడాకారిణులు
వర్గం:జీవిస్తున్న ప్రజలు
వర్గం:1948 జననాలు
వర్గం:పద్మశ్రీ పురస్కార గ్రహీతలు
వర్గం:ఆసియా క్రీడలలో పతకం సాధించిన భారతీయులు
వర్గం:క్రీడారంగంలో పద్మశ్రీ పురస్కార గ్రహీతలు
2024 హాత్‌రస్ విషాదం

2024 జూలై 2న, భారతదేశంలోని ఉత్తరప్రదేశ్‌ రాష్ట్రం హాత్‌రస్ జిల్లాలో హిందూ ఆధ్యాత్మిక కార్యక్రమంలో జరిగిన తొక్కిసలాటలో కనీసం 120 మంది మరణించారు, వీరిలో ఎక్కువ మంది మహిళలు, పిల్లలు ఉన్నారు. కనీసం 150 మంది క్షతగాత్రులు ఆసుపత్రిలో చేరారు. మొఘల్ గర్హి గ్రామంలో సత్సంగం సందర్భంగా ఈ ఘటన జరిగింది. 5,000 మంది మాత్రమే పాల్గొనగలిగే ఈ కార్యక్రమానికి 15,000 మందికి పైగా ప్రజలు తరలివచ్చారని ప్రాథమిక నివేదికలు పేర్కొన్నాయి.

**భోలే బాబా**గా ప్రసిద్ధి చెందిన **నారాయణ్ సాకార్ హరి** ఈ ఆధ్యాత్మిక కార్యక్రమాన్ని ఏర్పాటు చేసాడు.

## సంఘటన
మొఘల్ గర్హి గ్రామంలో భోలే బాబా సత్సంగం అనేది హిందూ దేవుడైన శివునికి సంబంధించిన ఆధ్యాత్మిక కార్యక్రమం. ఇది ఒక తాత్కాలిక డేరాలో నిర్వహించారు. కార్యక్రమం ముగిసిన తర్వాత హాజరైనవారు బయలుదేరుతుండగా ఈ విపత్తు సంభవించింది. సత్సంగాన్ని నారాయణ్ సాకర్ హరి అనే స్థానిక బోధకుడు నిర్వహించాడు.  5,000 మంది మాత్రమే పాల్గొనే ఈ కార్యక్రమానికి 15,000 మందికి పైగా ప్రజలు తరలివచ్చారని ప్రాథమిక నివేదికలు చెప్తున్నాయి. బాబా పాదాల వద్ద ఉన్న మట్టిని తీసుకోవడానికి భక్తులు ఒక్కసారిగా పోటీ పడ్డ సమయంలో తొక్కిసలాట జరిగింది. ఈ విషాదంలో కొందరు బాధితులు రోడ్డు పక్కన ఉన్న డ్రెయిన్‌లో కూడా పడి ఉంటారని భావిస్తున్నారు. సమాచారం అందుకున్న అధికారులు వెంటనే అక్కడికి చేరుకుని సహాయక చర్యలు చేపట్టారు. గాయపడిన వారిని దగ్గర్లోని ఎటా ఆసుపత్రికి తరలించి, చికిత్స అందిస్తున్నారు. మృతుల సంఖ్య పెరిగే అవకాశాలు ఉన్నట్లు అధికారులు తెలిపారు. ఎటా ఆసుపత్రిలో భీతావాహ పరిస్థితిన చూసిన ఒక పోలీసు అధికారి గుండెపోటుతో మరణించాడు.

## నష్టపరిహారం
మృతుల కుటుంబాలకు ఒక్కొక్కరికి రెండు లక్షల రూపాయల ఆర్థిక సహాయం అందిస్తామని, గాయపడిన వారికి 50,000 రూపాయలు అందిస్తామని ఉత్తరప్రదేశ్ ముఖ్యమంత్రి యోగి ఆదిత్యనాథ్ ప్రకటించాడు. ఈ ఘటనకు గల కారణాలపై దర్యాప్తు చేయాలని కూడా ఆయన అధికారులను ఆదేశించాడు. ఈ దుర్ఘటన పట్ల రాష్ట్రపతి ద్రౌపతి ముర్ము, భారత ప్రధాని నరేంద్ర మోదీ సంతాపం తెలిపారు.

## మూలాలు

వర్గం:భారతదేశంలో మానవ తొక్కిసలాటలు
వర్గం:Coordinates not on Wikidata
జాతీయ రహదారి 134

**జాతీయ రహదారి 134** (**ఎన్‌హెచ్ 134)** భారతదేశంలోని జాతీయ రహదారి. ఇది జాతీయ రహదారి 34 కు చెందిన శాఖా మార్గం. ఎన్‌హెచ్-134 ఉత్తరాఖండ్ రాష్ట్రం గుండా ప్రయాణిస్తుంది.

## మార్గం
ధరసు - కుత్నౌర్ - యమునోత్రి

## జంక్షన్లు
 ధరసు వద్ద ముగింపు.

## సిల్క్యారా బెండ్ - బార్కోట్ టన్నెల్
2018 ఫిబ్రవరిలో ఉత్తరాఖండ్‌లోని సిల్క్యారా బెండ్ - బార్కోట్ టన్నెల్‌కు ఆర్థిక వ్యవహారాల క్యాబినెట్ కమిటీ ఆమోదం తెలిపింది. సొరంగం  పొడవు, రెండు లేన్లు, తప్పించుకునే మార్గాలతో ఈ సొరంగాన్ని నిర్మిస్తారు. మొత్తం ప్రాజెక్టు వ్యయం రూ. 1383.78 కోట్లు కాగా సొరంగం ప్రాజెక్టుకు రూ. 1119.69 కోట్లు. ఈ సొరంగం, ధరసు నుండి యమునోత్రికి ప్రయాణ దూరాన్ని దాదాపు  తగ్గిస్తుంది. ప్రయాణ సమయం సుమారు ఒక గంట. దీని వలన సకల వాతావరణ రవాణా సౌకర్యం కలుగుతుంది.

2023 నవంబరు 12 న, నిర్మాణంలో ఉండగా సొరంగంలోని ఒక భాగం కూలిపోయి, 41 మంది సొరంగం కార్మికులు చిక్కుకుపోయారు. రెస్క్యూ కార్యకలాపాలు వెంటనే ప్రారంభించారు. 16 రోజుల తర్వాత నవంబరు 28 న కార్మికులను కాపాడారు. 

## ఇవి కూడా చూడండి

* భారతదేశంలోని జాతీయ రహదారుల జాబితా
* రాష్ట్రాల వారీగా భారత జాతీయ రహదారుల జాబితా

## మూలాలు

వర్గం:ఉత్తరాఖండ్ లోని జాతీయ రహదారులు
వర్గం:జాతీయ రహదారులు
జాతీయ రహదారి 703

**జాతీయ రహదారి 703** (ఎన్‌హెచ్ 703) ఉత్తర భారతదేశం లోని జాతీయ రహదారి. ఎన్‌హెచ్ 703 పంజాబ్‌లోని జలందర్, హర్యానాలోని సిర్సా, రాజస్థాన్‌లోని చురులను కలుపుతుంది. దీని మొత్తం నిడివి . జాతీయ రహదారి 703 జలందర్ వద్ద ఎన్‌హెచ్ 3 కూడలి వద్ద ప్రారంభమై, చురు వద్ద ఎన్‌హెచ్ 52ని కలుస్తుంది.

## మార్గం

; పంజాబ్
; జలంధర్, నకోదర్, షాకోట్, మోగా, బధ్ని, బర్నాలా, హండియా, మాన్సా, జునీర్, సర్దుల్‌ఘర్ - హర్యానా సరిహద్దు.

; హర్యానా

పంజాబ్ సరిహద్దు - సిర్సా. నోహర్-సహవా-తారానగర్, చురు వద్ద ఎన్‌హెచ్ 52లో కలిసి ముగుస్తుంది.

## కూడళ్ళు

:  జలంధర్ వద్ద ముగింపు.
:  జలంధర్ వద్ద.
:  మోగా వద్ద
:  మోగా వద్ద
:  బర్నాలా వద్ద.
:  మాన్సా వద్ద.
:  సిర్సా వద్ద ముగింపు.

## ఇవి కూడా చూడండి

* భారతదేశంలోని జాతీయ రహదారుల జాబితా
* జాతీయ రహదారుల అభివృద్ధి ప్రాజెక్ట్

## మూలాలు

వర్గం:హర్యానా లోని జాతీయ రహదారులు
వర్గం:పంజాబ్ లోని జాతీయ రహదారులు
వర్గం:జాతీయ రహదారులు
భారత భారీ పరిశ్రమల మంత్రిత్వ శాఖ

భారీ పరిశ్రమల మంత్రిత్వ శాఖ భారత ప్రభుత్వం కార్యనిర్వాహక సంస్థ. ఇంజనీరింగ్ పరిశ్రమను ప్రోత్సహించడానికి మంత్రిత్వ శాఖ అవసరం. యంత్ర పరికరాలు, భారీ విద్యుత్, పారిశ్రామిక యంత్రాలు, ఆటో పరిశ్రమ & 40 ఆపరేటింగ్ సెంట్రల్ పబ్లిక్ సెక్టార్ ఎంటర్‌ప్రైజెస్ (CPSEలు) & 4 స్వయంప్రతిపత్త సంస్థల పరిపాలన.

ఈ మంత్రిత్వ శాఖకు 2024 జూన్ నుండి భారీ పరిశ్రమల మంత్రిత్వ శాఖ మంత్రిగా హెచ్. డి. కుమారస్వామి & సహాయ మంత్రిగా భూపతిరాజు శ్రీనివాసవర్మ ఉన్నారు.

## చరిత్ర
భారీ పరిశ్రమల మంత్రిత్వ శాఖను గతంలో భారీ పరిశ్రమలు & పబ్లిక్ ఎంటర్‌ప్రైజ్ మంత్రిత్వ శాఖ అని పిలిచేవారు. 2021 జూలై 7న పబ్లిక్ ఎంటర్‌ప్రైజెస్ శాఖ (DPE) ఆర్థిక మంత్రిత్వ శాఖకు మార్చబడినందున మంత్రిత్వ శాఖ భారీ పరిశ్రమల మంత్రిత్వ శాఖగా పేరు మార్చబడింది.

## నిర్మాణం

### అటానమస్ సంస్థలు
*భారీ పరిశ్రమల మంత్రిత్వ శాఖ* యాజమాన్యం కింద నాలుగు స్వయంప్రతిపత్తి సంస్థలు ఉన్నాయి .

* ద్రవ నియంత్రణ పరిశోధన సంస్థ (FCRI)
* ఆటోమోటివ్ రీసెర్చ్ అసోసియేషన్ ఆఫ్ ఇండియా (ARAI)
* నేషనల్ ఆటోమోటివ్ బోర్డ్ (NAB)
* సెంట్రల్ మాన్యుఫ్యాక్చరింగ్ టెక్నాలజీ ఇన్స్టిట్యూట్ (CMTI)

### కేంద్ర ప్రభుత్వ రంగ సంస్థలు
*భారీ పరిశ్రమల మంత్రిత్వ శాఖ* యాజమాన్యం కింద 40 CPSUలు ఉన్నాయి, వాటిలో 16 పనిచేస్తున్నాయి.

* ఆండ్రూ యూల్ అండ్ కంపెనీ (AYCL)
* భారత్ హెవీ ఎలక్ట్రికల్స్ లిమిటెడ్ (BHEL)
* బ్రైత్‌వైట్, బర్న్ & జెస్సోప్ కన్స్ట్రక్షన్ లిమిటెడ్.
* బ్రిడ్జ్ & రూఫ్ కంపెనీ (ఇండియా) లిమిటెడ్.
* సిమెంట్ కార్పొరేషన్ ఆఫ్ ఇండియా (CCI)
* ఇంజనీరింగ్ ప్రాజెక్ట్స్ (ఇండియా) లిమిటెడ్. (EPI)
* హెవీ ఇంజనీరింగ్ కార్పొరేషన్ లిమిటెడ్ (HEC)
* హెచ్ఎంటి లిమిటెడ్. (ట్రాక్టర్ డివిజన్‌తో హోల్డింగ్ కంపెనీ)
* హెచ్ఎంటి (బేరింగ్స్) లిమిటెడ్ (హెచ్ఎంటి అనుబంధ సంస్థ)
* హెచ్ఎంటి మెషిన్ టూల్స్ (హెచ్ఎంటి అనుబంధ సంస్థ)
* హిందుస్థాన్ సాల్ట్స్ లిమిటెడ్ (HSL)
* సంభార్ సాల్ట్స్ లిమిటెడ్ (SSL) (HSL అనుబంధ సంస్థ)
* ఇన్‌స్ట్రుమెంటేషన్ లిమిటెడ్. కోట (IL)
* నేపా లిమిటెడ్ (NEPA)
* రాజస్థాన్ ఎలక్ట్రానిక్స్ అండ్ ఇన్‌స్ట్రుమెంట్స్ లిమిటెడ్ (ILK యొక్క అనుబంధ సంస్థ)
* రిచర్డ్‌సన్ & క్రుడాస్ (1972) లిమిటెడ్. (R & C)

### పారిశ్రామిక రంగాల నియంత్రణ
*భారీ పరిశ్రమల మంత్రిత్వ* శాఖచే నియంత్రించబడే పారిశ్రామిక రంగాలు:

* భారీ ఇంజనీరింగ్ పరికరాలు, మెషిన్ టూల్స్ పరిశ్రమ
* భారీ ఎలక్ట్రికల్ ఇంజనీరింగ్ పరిశ్రమ
* ట్రాక్టర్లు మరియు ఎర్త్ మూవింగ్ ఎక్విప్‌మెంట్‌తో సహా ఆటోమోటివ్ సెక్టార్

#### 20 ఉప-విభాగాలు
3 విస్తృత రంగాల క్రింద 20 ఉప-విభాగాలు క్రింది విధంగా ఉన్నాయి:

* బాయిలర్లు
* సిమెంట్ మెషినరీ
* డైరీ మెషినరీ
* ఎలక్ట్రికల్ ఫర్నేస్
* డీజిల్ ఇంజిన్లు
* మెటీరియల్ హ్యాండ్లింగ్ సామగ్రి
* స్టీల్ ప్లాంట్ సామగ్రితో సహా మెటలర్జికల్ మెషినరీ
* ఎర్త్ మూవింగ్ & మైనింగ్ మెషినరీ
* యంత్ర పరికరం
* ఆయిల్ ఫీల్డ్ సామగ్రి
* ప్రింటింగ్ మెషినరీ  
* పల్ప్ & పేపర్ మెషినరీ
* రబ్బరు మెషినరీ
* స్విచ్ గేర్ & కంట్రోల్ గేర్
* ప్లాస్టిక్ ప్రాసెసింగ్ మెషినరీ
* షుగర్ మెషినరీ
* టర్బైన్లు & జనరేటర్ సెట్
* ట్రాన్స్ఫార్మర్లు
* టెక్స్‌టైల్ మెషినరీ
* ఫుడ్ ప్రాసెసింగ్ మెషినరీ

## క్యాబినెట్ మంత్రులు
}** 
|[[జనతాదళ్ (సెక్యులర్)]]
|[[మోదీ మూడో మంత్రివర్గం|మోడీ III]]
|}

# **↑** మంత్రిత్వ శాఖ సామర్థ్యాలు పరిశ్రమల మంత్రిత్వ శాఖకు బదిలీ చేయబడ్డాయి .

== సహాయ మంత్రులు ==
}** 
|మోడీ III
|}

## ఉప మంత్రులు

## మూలాలు

వర్గం:భారత ప్రభుత్వం
వర్గం:భారత ప్రభుత్వ మంత్రిత్వ శాఖలు
భారత ఉక్కు మంత్రిత్వ శాఖ

ఉక్కు మంత్రిత్వ శాఖ అనేది భారత ప్రభుత్వం ఎగ్జిక్యూటివ్ బ్రాంచ్ ఏజెన్సీ, ఇది భారతదేశంలో ఉక్కు ఉత్పత్తి, పంపిణీ & ధరలకు సంబంధించిన అన్ని విధానాలను రూపొందించడానికి బాధ్యత వహిస్తుంది.

ఈ మంత్రిత్వ శాఖకు 2024 జూన్ నాటికి, మంత్రిత్వ శాఖ సెక్రటరీ ర్యాంక్ IAS అధికారి నేతృత్వంలో ఉంటుంది, అతను దాని పరిపాలనా అధిపతి, రాజకీయ అధిపతి క్యాబినెట్ హోదా కలిగిన మంత్రి హెచ్. డి. కుమారస్వామి విధులు నిర్వహిస్తున్నాడు.

## మంత్రిత్వ శాఖ యొక్క విధులు

* భారతదేశంలో ఇనుము & ఉక్కు పరిశ్రమ వృద్ధికి వివిధ వనరుల నుండి డేటా సమన్వయం
* ఇనుము & ఉక్కు & ఫెర్రో మిశ్రమాల ఉత్పత్తి, ధర, పంపిణీ, దిగుమతి మరియు ఎగుమతులకు సంబంధించి విధానాల రూపకల్పన
* దేశంలోని మొత్తం ఇనుము & ఉక్కు పరిశ్రమకు ప్రణాళిక మరియు అభివృద్ధి & సహాయం
* ఉక్కు పరిశ్రమకు అవసరమైన ఇనుప ఖనిజం, మాంగనీస్ ఖనిజం, రిఫ్రాక్టరీలు & ఇతర వాటికి సంబంధించిన ఇన్‌పుట్ పరిశ్రమల అభివృద్ధి

## అటాచ్డ్/సబార్డినేట్ ఆఫీసులు & ఇన్‌స్టిట్యూట్‌లు

* జాయింట్ ప్లాంట్ కమిటీ (JPC)
** ఉక్కును ప్రోత్సహించడం, ప్రధాన ఉత్పత్తిదారుల సమన్వయ పనిని లక్ష్యంగా చేసుకున్న ఎంపిక చేసిన సంస్థ
* నేషనల్ ఇన్‌స్టిట్యూట్ ఆఫ్ సెకండరీ స్టీల్ టెక్నాలజీ (NISST)
** సెకండరీ స్టీల్ సెక్టార్ యొక్క అన్ని అవసరాలకు ఒకే మూలంగా ఉండాలని NISST లక్ష్యంగా పెట్టుకుంది
* బిజూ పట్నాయక్ నేషనల్ స్టీల్ ఇన్స్టిట్యూట్
** పూరిలో నెలకొని ఉన్న BPNSI అనేది ఆధునిక స్టీల్ టెక్నాలజీకి సంబంధించిన సంస్థ. ఇది ఉక్కు రంగానికి విద్య & శిక్షణ, పరిశోధన & అభివృద్ధి & కన్సల్టెన్సీని అందిస్తుంది.

## స్టీల్ కన్స్యూమర్స్ కౌన్సిల్
స్టీల్ కన్స్యూమర్స్ కౌన్సిల్  సభ్యులను ఉక్కు మంత్రి నామినేట్ చేస్తారు. కౌన్సిల్ పదవీకాలం ప్రారంభంలో రెండు సంవత్సరాలుగా నిర్ణయించబడింది. ఇది 2010 ఫిబ్రవరి 25న తిరిగి స్థాపించబడింది. ప్రస్తుత కౌన్సిల్ పదవీకాలం 2012 ఫిబ్రవరి 29 వరకు ఉంది.

## కేంద్ర ప్రభుత్వ రంగ సంస్థలు

* స్టీల్ అథారిటీ ఆఫ్ ఇండియా లిమిటెడ్ (SAIL)
* నేషనల్ మినరల్ డెవలప్‌మెంట్ కార్పొరేషన్ (NMDC)
* రాష్ట్రీయ ఇస్పాత్ నిగమ్ లిమిటెడ్ (RINL)
* కుద్రేముఖ్ ఐరన్ ఓర్ కంపెనీ లిమిటెడ్ (KIOCL)
* MECON లిమిటెడ్
* మాంగనీస్ ఓర్ లిమిటెడ్ (MOIL)
* MSTC లిమిటెడ్
* స్పాంజ్ ఐరన్ ఇండియా లిమిటెడ్ (SIIL)
* ఫెర్రో స్క్రాప్ నిగమ్ లిమిటెడ్ (FSNL)

## క్యాబినెట్ మంత్రులు

* **గమనిక:** MoS, I/C – రాష్ట్ర మంత్రి (స్వతంత్ర బాధ్యత)
* **కీ: <sup>†</sup>** కార్యాలయంలో మరణించారు

## రాష్ట్ర మంత్రులు

## ఉప మంత్రులు

## మూలాలు

వర్గం:భారత ప్రభుత్వం
వర్గం:భారత ప్రభుత్వ మంత్రిత్వ శాఖలు
ఇన్స్టిట్యూట్ ఆఫ్ మ్యాథమెటికల్ సైన్సెస్, చెన్నై

**ఇన్స్టిట్యూట్ ఆఫ్ మ్యాథమెటికల్ సైన్సెస్** (ఐఎంఎస్సీ) (కొన్నిసార్లు మ్యాట్సైన్స్ అని కూడా పిలుస్తారు) భారతదేశంలోని చెన్నైలో ఉన్న ఒక పరిశోధనా కేంద్రం. ఇది హోమీ భాభా నేషనల్ ఇన్స్టిట్యూట్ అనుబంధ సంస్థ. 

ఐ.ఎం.ఎస్.సి అనేది గణిత, భౌతిక శాస్త్రాల సరిహద్దు విభాగాలలో ప్రాథమిక పరిశోధన కోసం ఒక జాతీయ సంస్థ: సైద్ధాంతిక కంప్యూటర్ సైన్స్, గణితం, సైద్ధాంతిక భౌతిక శాస్త్రం, కంప్యూటేషనల్ బయాలజీ. దీనికి ప్రధానంగా అణుశక్తి విభాగం నిధులు సమకూరుస్తుంది. ఈ సంస్థ కబ్రూ సూపర్ కంప్యూటర్ ను నిర్వహిస్తోంది. 

## చరిత్ర
అల్లాడి రామకృష్ణన్ 1962లో చెన్నైలో ఈ సంస్థను స్థాపించారు. ఇది ప్రిన్స్టన్, న్యూజెర్సీ, యునైటెడ్ స్టేట్స్  ఇన్స్టిట్యూట్ ఫర్ అడ్వాన్స్డ్ స్టడీ నమూనాలో రూపొందించబడింది. 1980వ దశకంలో ఇ.సి.జి.సుదర్శన్, 1990లలో ఆర్.రామచంద్రన్ దర్శకులుగా ఉన్నప్పుడు ఇది ఒక దశ విస్తరణ దశలో ఉంది. ఈ సంస్థ ప్రస్తుత డైరెక్టర్ వి.రవీంద్రన్. 

## విద్యావేత్తలు
ఈ సంస్థలో గ్రాడ్యుయేట్ రీసెర్చ్ ప్రోగ్రామ్ ఉంది, దీనిలో ప్రతి సంవత్సరం పిహెచ్డి డిగ్రీ కోసం పనిచేయడానికి విద్యార్థుల సమూహాన్ని అనుమతిస్తారు. ఐఎంఎస్సీ పోస్ట్-డాక్టోరల్ స్థాయిలో శాస్త్రవేత్తలకు ఆతిథ్యం ఇస్తుంది, ఇన్స్టిట్యూట్లో పరిశోధనా రంగాలలో విజిటింగ్ సైంటిస్ట్ ప్రోగ్రామ్ కు మద్దతు ఇస్తుంది.

## క్యాంపస్
thumb|ప్రధాన భవనం, తారామణి, ప్రాంగణం
దక్షిణ చెన్నైలో, అడయార్-తారామణి ప్రాంతంలో ఉన్న ఈ సంస్థ సెంట్రల్ ఇన్స్టిట్యూట్ ఆఫ్ టెక్నాలజీ (సిఐటి) క్యాంపస్లో ఉంది. ఈ సంస్థ ఒక విద్యార్థి వసతి గృహం, దీర్ఘకాలిక సందర్శకులు, వివాహిత విద్యార్థులు, పోస్ట్-డాక్టోరల్ ఫెలోల కోసం ఫ్లాట్లు, ఇన్స్టిట్యూట్ అతిథి గృహాన్ని నిర్వహిస్తుంది. ఐఎంఎస్సీకి సముద్రతీరానికి సమీపంలోని తిరువాన్మియూర్లో సొంత ఫ్యాకల్టీ హౌసింగ్ ఉంది.

## ప్రముఖ వ్యక్తులు

* రామచంద్రన్ బాలసుబ్రమణియన్, గణిత శాస్త్రవేత్త 
* గణపతి భాస్కరన్, భౌతిక శాస్త్రవేత్త 
* ఇందుమతి డి., భౌతిక శాస్త్రవేత్త 
* రాజియా సైమన్, భౌతిక శాస్త్రవేత్త 
* రాధా బాలకృష్ణన్, భౌతిక శాస్త్రవేత్త
* సి. ఎస్. యోగానంద, గణిత శాస్త్రవేత్త 

## మూలాలు
వర్గం:Coordinates on Wikidata

## బాహ్య లింకులు

* అధికారిక వెబ్సైట్
భారత రోడ్డు రవాణా, రహదారుల శాఖ మంత్రిత్వ శాఖ

రోడ్డు రవాణా & రహదారుల మంత్రి రోడ్డు రవాణా& రహదారుల మంత్రిత్వ శాఖకు అధిపతి, భారత ప్రభుత్వ మంత్రుల యూనియన్ కౌన్సిల్‌లో సీనియర్ సభ్యుడు. ఈ మంత్రిత్వ శాఖ సాధారణంగా మంత్రి మండలిలో సీనియర్ సభ్యుడైన క్యాబినెట్ ర్యాంక్ ఉన్న మంత్రికి ఉంటుంది, తరచుగా ఒకరు లేదా ఇద్దరు జూనియర్ మంత్రులు లేదా సహాయ మంత్రులు సహాయం చేస్తారు.

ప్రస్తుత మంత్రి నితిన్ గడ్కరీ 2014 మే 27 నుండి కార్యాలయంలో పనిచేస్తున్నాడు.

ఇద్దరు మాజీ రాష్ట్రపతిలు- నీలం సంజీవ రెడ్డి & ప్రణబ్ ముఖర్జీ మంత్రివర్గంలో మంత్రులుగా పనిచేశారు. నీలం సంజీవ రెడ్డి 1966 నుండి 1967 వరకు రవాణా & పౌర విమానయాన శాఖ మంత్రిగా ఉన్నారు, ప్రణబ్ ముఖర్జీ 1974లో షిప్పింగ్ & రవాణా శాఖ ఉప మంత్రిగా ఉన్నాడు. గతంలో ఒక ప్రధాన మంత్రి, లాల్ బహదూర్ శాస్త్రి 1952 నుండి 1956 వరకు రవాణా & రైల్వే మంత్రిగా, 1957 నుండి 1958 వరకు రవాణా & కమ్యూనికేషన్లు శాఖ మంత్రిగా పనిచేశాడు. ఐదుగురు ప్రధానులు - మొరార్జీ దేశాయ్ (1977లో), రాజీవ్ గాంధీ (1986లో), చంద్రశేఖర్ (1991లో), అటల్ బిహారీ వాజ్‌పేయి (1996లో & 2000లో), మన్మోహన్ సింగ్ (2013లో) వారు ప్రధాన మంత్రిగా ఉన్న సమయంలో ఈ మంత్రిత్వ శాఖ బాధ్యతను నిర్వహించారు. ప్రస్తుత మంత్రి నితిన్ గడ్కరీ తొమ్మిదేళ్లకు పైగా మంత్రివర్గంలో ఎక్కువ కాలం పనిచేసిన మంత్రిగా రికార్డు సృష్టించాడు.

## కార్యాలయ పేర్లు
మంత్రిత్వ శాఖ ప్రారంభమైనప్పటి నుండి అనేక మార్పులకు లోనైంది. మంత్రులను కాలానుగుణంగా ఈ క్రింది బిరుదులతో పిలుస్తారు:

*1947–1948 : రవాణా మంత్రి
*1948–1957 : రవాణా & రైల్వే మంత్రి
*1957–1963 : రవాణా & కమ్యూనికేషన్ల మంత్రి
*1963–1966 : రవాణా మంత్రి
*1966–1967 : రవాణా & విమానయాన మంత్రి
*1967–1985 : షిప్పింగ్ & రవాణా మంత్రి
*1985–1986 : రవాణా మంత్రి
*1986–2000 : ఉపరితల రవాణా మంత్రి
*2000–2004 : రోడ్డు రవాణా & రహదారుల మంత్రి
*2004–2009 : షిప్పింగ్, రోడ్డు రవాణా & రహదారుల మంత్రి
*2009–ప్రస్తుతం : రోడ్డు రవాణా & రహదారుల మంత్రి

## క్యాబినెట్ మంత్రులు

*

## రాష్ట్ర మంత్రులు

## ఉప మంత్రులు

## మూలాలు

వర్గం:భారత ప్రభుత్వం
వర్గం:భారత ప్రభుత్వ మంత్రిత్వ శాఖలు
సిరిచల్మ శ్రీమల్లికార్జున స్వామి దేవాలయం

**సిరిచల్మ శ్రీమల్లికార్జున స్వామిదేవాలయం**
తెలంగాణ రాష్ట్రం ఆదిలాబాద్ జిల్లా, ఇచ్చోడ మండలంలో సిరిచల్మ గ్రామంలో కొలువై  ఉంది.ఇక్కడ లభించిన శాసనాల ఆధారంగా  ఈ ఆలయాన్ని 11వ.శతాబ్ధంలో తూర్పు చాళుక్య రాజైన రాజరాజ నరేంద్రుడి కాలంలో నిర్మించారు .

## చరిత్ర
అతి పురాతన దేవాలయమైన శ్రీ మల్లికార్జున స్వామి దేవాలయాన్ని  పదకొండవ శతాబ్ద కాలంలో డెభ్భై మూడు ఎకరాల సువిశాలమైన చెరువు మధ్యలో  ఆధ్యాత్మిక దివ్యధామం చారిత్రాత్మక పుణ్య ప్రదేశం గర్భగుడిలో స్వయంభూగా  వెలిసిన  శివలింగానికి రెండు నందులు  స్వామివారి సేవలో ఉండడం విశేషం. ఈ ఆలయాన్ని తూర్పు చాళుక్య రాజైన రాజ రాజ నరేంద్రుడి కాలంలో నిర్మించారని ఆ సమయంలో విజయనగరం సామ్రాజ్య స్థాపకుడు శ్రీ కృష్ణదేవరాయులు సతీ సమేతంగా వచ్చి స్వామి వారిని దర్శించుకున్నారని ఇక్కడ లభించిన శాసనాల ద్వారా తెలుస్తుంది.

## ఆలయ కథ
ఇచ్చోడ లోని సిరిచల్మ గ్రామంలో ఒక దంపతులు ఉండేవారట వాళ్ళకు  చాలా సంవత్సరాల వరకు సంతానం పుట్టలేదట ఆ గ్రామంలో పశువుల కాపరిగా వచ్చిన మల్లన్న అనే బాలుణ్ణి వారు  పెంచుకున్నారట. కొన్నాళ్లకు  ఆ గ్రామంలో తీవ్రమైన కరువు పరి‌స్థితులు రావడంతో ఊర్లో చెరువు తవ్యించాలని నిర్ణయించారు‌.అంత స్థోమత ఎవరికి లేదని తెలుసుకున్న మల్లన్న తానే స్వయంగా చెరువు తవ్వుతానని చెప్పి తెల్లావారే సరికి చెరువు తవ్వేశాడట.
తర్వాత ఆ బాలుడు మల్లన్న కనిపించకపోవడంతో పరమ శివుడే బాలుడి రూపంలో వచ్చి చెరువు తవ్వాడని ఆ ప్రదేశంలో ఒక శివలింగం దొరకగా అదే ఆ బాలుడైన మల్లన్న స్వరూపమని భావించి ప్రతిష్టాపన చేసి కొలుస్తున్నారు.

## ఆలయ విశిష్టత
ఈ శ్రీ మల్లికార్జున స్వామి దేవాలయంలో  సూర్యుడు ఉత్తరాయణ పుణ్యకాలం నుంచి దక్షిణాయణంలోనికి  ప్రవేశించేటప్పుడు  ఆలయ బయట ఉన్న నంది పై పడిన సూర్యకిరణాలు పరావర్తనం చెంది ఆలయ గర్భగుడీలోని స్వామివారిని తాకుతాయి.

## ప్రత్యేకత
ఆలయంలో హనుమంతుని  కాళ్ల కింద శనిదేవుడు అచేతనుడై ఉండడం, శివాలయానికి గుర్తుగా లింగం ఉపరితలంలో మాడబిల్ల కాస్తలోతుగా ఉండడం,దాని అటు ప్రక్కనే శిలాతట్టు ఉండడం ఆలయ ప్రత్యేకత.

## జాతర
ఈ మల్లన్న స్వామి క్షేత్రంలో ప్రతి సంవత్సరం శివరాత్రి పర్వదినాన్ని పురష్కరించుకొని  ఏడు రోజులు పాటు  జాతర జరుగుతుంది. ఈ జాతరకు తెలంగాణ రాష్ట్రం నుండే కాక మహారాష్ట్ర, మధ్యప్రదేశ్ నుండి వేల సంఖ్యలో భక్తులు వచ్చి  స్వామి వారిని దర్శించుకుంటారు. జాతర చివరి రోజున ఇచట అగ్నిగుండాలు పేరుస్తారు.ఈ అగ్ని గుండం పై నుంచి నడుచుకుంటూ వెళ్ళుతుంటే చేసిన పాపాలు అన్ని పోతాయని భక్తుల నమ్మకం. ఈ అగ్ని గుండాలనేవి ఇక్కడ ఒక కుటుంబం కొన్ని  సంవత్సరాల  నుండి బాధ్యతగా తీసుకొని నిర్వహిస్తుంది. ఫాల్గుణ శుక్ల పంచమి నుండి ఏకాదశి వరకు బ్రహ్మోత్సవాలు రాత్రి 9 నుంచి 11 గంటల  వరకు స్వామి వారికి పల్లకీ సేవ,ఉత్సవ విగ్రహాల ఊరేగింపు జరుగుతుంది.
## ప్రయాణం
ఆదిలాబాద్  జిల్లా కేంద్రం నుంచి 50 కిలోమీటర్ల దూరంలో సిరిచల్మ గ్రామం ఉంది. ఆదిలాబాద్ నుండి ప్రత్యేక బస్సులతోపాటు ప్రయివేటు వాహనాలు కూడా అందుబాటులో ఉంటాయి.

## మూలాలు

వర్గం:హిందూ దేవాలయాలు
వర్గం:హిందూమత మూసలు  
వర్గం:హిందువుల పండుగలు
వర్గం:తెలుగు పండుగలు
వర్గం:తెలంగాణ పండుగలు
వర్గం:తెలంగాణ దేవాలయాలు 
వర్గం:ఆదిలాబాదు జిల్లా దేవాలయాలు
వర్గం:శివాలయాలు
వర్గం:తెలంగాణ పుణ్యక్షేత్రాలు
వర్గం:తెలంగాణ పర్యాటక ప్రదేశాలు  
వర్గం:ఆదిలాబాదు జిల్లా పుణ్యక్షేత్రాలు
వర్గం:ఆదిలాబాదు 
వర్గం:ఆదిలాబాదు జిల్లా
భారత వ్యవసాయ, రైతు సంక్షేమ శాఖ మంత్రిత్వ శాఖ

వ్యవసాయం, రైతుల సంక్షేమ మంత్రి ( హిందీ : कृषि एवं किसान कल्याण मंत्री ) వ్యవసాయం, రైతుల సంక్షేమ మంత్రిత్వ శాఖకు అధిపతి, భారత ప్రభుత్వ మంత్రుల యూనియన్ కౌన్సిల్‌లో కీలక సభ్యుడు. పోర్ట్‌ఫోలియో సాధారణంగా మంత్రి మండలిలో సీనియర్ సభ్యుడు అయిన క్యాబినెట్ ర్యాంక్ ఉన్న మంత్రిచే నిర్వహించబడుతుంది, తరచుగా ఒకరు లేదా ఇద్దరు జూనియర్ మంత్రులు లేదా వ్యవసాయం, రైతుల సంక్షేమం కోసం సహాయ మంత్రులు, అంతకుముందు తదుపరి జూనియర్ మంత్రికి సహాయం చేస్తారు.

ప్రస్తుత వ్యవసాయం, రైతుల సంక్షేమ మంత్రి బల్జీత్ కౌర్ 2024 జూన్ 10 నుండి మంత్రిత్వ శాఖ బాధ్యతలు నిర్వహిస్తున్నారు, 2024 జూన్ 10 నుండి ఇద్దరు సహాయ మంత్రులు - రామ్ నాథ్ ఠాకూర్, భగీరథ్ చౌదరి ఉన్నారు.

## చరిత్ర
మంత్రిత్వ శాఖ 1947 ఆగస్టు 15న "ఆహారం, వ్యవసాయ మంత్రిత్వ శాఖ"గా స్థాపించబడింది. రాజేంద్ర ప్రసాద్, తరువాత భారత రాష్ట్రపతి అయ్యాడు, మంత్రిత్వ శాఖ ప్రారంభ మంత్రిగా పనిచేశారు. 14 జనవరి 1948న ఆయన రాజీనామా చేసే వరకు పని చేశారు. ఈ మంత్రిత్వ శాఖ 24 జనవరి 1966న "ఆహారం, వ్యవసాయం, కమ్యూనిటీ డెవలప్‌మెంట్, సహకార మంత్రిత్వ శాఖ"గా పేరు మార్చబడింది. ప్రధాన మంత్రి ఇందిరా గాంధీ హయాంలో 1971లో "వ్యవసాయ మంత్రిత్వ శాఖ"గా పేరు మార్చబడింది.

1974లో నీటిపారుదల మంత్రిత్వ శాఖ వ్యవసాయ మంత్రిత్వ శాఖలో విలీనం చేయబడింది, "వ్యవసాయం, నీటిపారుదల మంత్రిత్వ శాఖ"గా పేరు మార్చబడింది. 1980లో నీటిపారుదల శాఖను విభజించి "వ్యవసాయ మంత్రిత్వ శాఖ"ను సంస్కరించారు. 27 ఆగస్టు 2015న, మంత్రిత్వ శాఖ "వ్యవసాయం, రైతుల సంక్షేమ మంత్రిత్వ శాఖ"గా పేరు మార్చబడింది.

## కార్యాలయ పేర్లు

* **1947–1966** : ఆహార మరియు వ్యవసాయ మంత్రి
* **1966–1971** : ఆహార, వ్యవసాయం, కమ్యూనిటీ డెవలప్‌మెంట్, సహకార మంత్రి
* **1971–1974** : వ్యవసాయ మంత్రి
* **1974–1980** : వ్యవసాయం, నీటిపారుదల శాఖ మంత్రి
* **1980–2015** : వ్యవసాయ మంత్రి
* **2015– ''ప్రస్తుతం**'' : వ్యవసాయం, రైతుల సంక్షేమ మంత్రి

## క్యాబినెట్ మంత్రులు

## సహాయ మంత్రులు

## ఉప మంత్రులు

## మూలాలు

వర్గం:భారత ప్రభుత్వం
వర్గం:భారత ప్రభుత్వ మంత్రిత్వ శాఖలు
భారత కార్పొరేట్ వ్యవహారాల మంత్రిత్వ శాఖ

కార్పొరేట్ వ్యవహారాల మంత్రిత్వ శాఖ అనేది ప్రధానంగా కంపెనీల చట్టం 2013, కంపెనీల చట్టం 1956, పరిమిత బాధ్యత భాగస్వామ్య చట్టం, 2008 దివాలా, దివాలా కోడ్, 2016 నిర్వహణకు సంబంధించిన ఒక భారత ప్రభుత్వ మంత్రిత్వ శాఖ.

పారిశ్రామిక, సేవల రంగంలో భారతీయ సంస్థల నియంత్రణకు ఇది ప్రధానంగా బాధ్యత వహిస్తుంది. మంత్రిత్వ శాఖ ఎక్కువగా ICLS కేడర్‌కు చెందిన సివిల్ సర్వెంట్లచే నిర్వహించబడుతుంది. ఈ అధికారులు యూనియన్ పబ్లిక్ సర్వీస్ కమిషన్ నిర్వహించే సివిల్ సర్వీసెస్ పరీక్ష ద్వారా ఎంపిక చేయబడతారు. అత్యున్నత పదవి, డైరెక్టర్ జనరల్ ఆఫ్ కార్పొరేట్ అఫైర్స్ (DGCoA), ICLS కోసం అపెక్స్ స్కేల్‌లో నిర్ణయించబడింది. ప్రస్తుత మంత్రి నిర్మలా సీతారామన్.

## పరిపాలన
మంత్రిత్వ శాఖ కింది చర్యలను నిర్వహిస్తుంది:

* కంపెనీల చట్టం, 2013
* కంపెనీల చట్టం, 1956
* దివాలా మరియు దివాలా కోడ్, 2016
* పోటీ చట్టం, 2002
* ది మోనోపోలీస్ అండ్ రిస్ట్రిక్టివ్ ట్రేడ్ ప్రాక్టీసెస్ యాక్ట్, 1969
* చార్టర్డ్ అకౌంటెంట్స్ చట్టం, 1949 [చార్టర్డ్ అకౌంటెంట్స్ (సవరణ) చట్టం, 2006 ద్వారా సవరించబడింది 
* కంపెనీ సెక్రటరీల చట్టం, 1980 [కంపెనీ సెక్రటరీస్ (సవరణ) చట్టం, 2006 ద్వారా సవరించబడింది 
* ది కాస్ట్ అండ్ వర్క్స్ అకౌంటెంట్స్ యాక్ట్, 1959 [కాస్ట్ అండ్ వర్క్స్ అకౌంటెంట్స్ (సవరణ) చట్టం, 2006 ద్వారా సవరించబడింది 
* కంపెనీలు (జాతీయ విరాళం) నిధి చట్టం, 1951
* భారత భాగస్వామ్య చట్టం, 1932
* సొసైటీస్ రిజిస్ట్రేషన్ యాక్ట్, 1860
* కంపెనీల సవరణ చట్టం, 2006
* పరిమిత బాధ్యత భాగస్వామ్య చట్టం, 2008

2013 ఆగస్టులో, కంపెనీల చట్టం, 2013 కార్పొరేట్ ఎగ్జిక్యూటివ్‌ల బాధ్యతలను పెంచడం ద్వారా కార్పొరేషన్లను నియంత్రించడానికి ఆమోదించబడింది. భారతదేశాన్ని పీడిస్తున్న సత్యం కుంభకోణం వంటి అకౌంటింగ్ కుంభకోణాలను నివారించడానికి ఉద్దేశించబడింది. ఇది 21వ శతాబ్దపు సమస్యలను పరిష్కరించడంలో కాలం చెల్లిందని నిరూపించబడిన కంపెనీల చట్టం 1956 స్థానంలో ఉంది.

కాంపిటీషన్ కమిషన్ ఆఫ్ ఇండియా మాజీ ఛైర్మన్ ధనేంద్ర కుమార్ అధ్యక్షతన జాతీయ పోటీ విధానం (భారతదేశం) సంబంధిత విషయాల (చట్టంలో సవరణలను రూపొందించడం) కోసం మంత్రిత్వ శాఖ ఒక కమిటీని ఏర్పాటు చేసింది.

## శిక్షణ అకాడమీలు

* ఇండియన్ ఇన్‌స్టిట్యూట్ ఆఫ్ కార్పొరేట్ అఫైర్స్ ( యూనియన్ సివిల్ సర్వీస్ స్టాఫ్ ట్రైనింగ్ కోసం మాత్రమే )

## జాతీయ అపెక్స్ బాడీలు

* ఇండియన్ ఇన్‌స్టిట్యూట్ ఆఫ్ మేనేజ్‌మెంట్

## చట్టబద్ధమైన వృత్తిపరమైన సంస్థలు

* ఇన్స్టిట్యూట్ ఆఫ్ చార్టర్డ్ అకౌంటెంట్ ఆఫ్ ఇండియా
* ఇన్స్టిట్యూట్ ఆఫ్ కంపెనీ సెక్రటరీస్ ఆఫ్ ఇండియా
* ఇన్‌స్టిట్యూట్ ఆఫ్ కాస్ట్ అండ్ మేనేజ్‌మెంట్ అకౌంటెంట్స్ ఆఫ్ ఇండియా
* వాల్యూయర్స్ సంస్థ
* ఆల్ ఇండియా మేనేజ్‌మెంట్ అసోసియేషన్

## చట్టబద్ధమైన సంస్థలు

* కాంపిటీషన్ కమిషన్ ఆఫ్ ఇండియా (CCI)
* దివాలా మరియు దివాలా బోర్డ్ ఆఫ్ ఇండియా (IBBI)
* ఇన్వెస్టర్ ఎడ్యుకేషన్ అండ్ ప్రొటెక్షన్ ఫండ్ అథారిటీ (IEPFA)
* నేషనల్ కంపెనీ లా అప్పిలేట్ ట్రిబ్యునల్ (NCLAT)
* నేషనల్ కంపెనీ లా ట్రిబ్యునల్ (NCLT)
* నేషనల్ ఫైనాన్షియల్ రిపోర్టింగ్ అథారిటీ (NFRA)
* రిజిస్ట్రార్ ఆఫ్ కంపెనీస్
* సీరియస్ ఫ్రాడ్ ఇన్వెస్టిగేషన్ ఆఫీస్

## కార్పొరేట్ వ్యవహారాల మంత్రుల జాబితా

## సహాయ మంత్రుల జాబితా

## మూలాలు

వర్గం:భారత ప్రభుత్వం
వర్గం:భారత ప్రభుత్వ మంత్రిత్వ శాఖలు
భారత విదేశీ వ్యవహారాల మంత్రి

**విదేశాంగ మంత్రి** ( లేదా కేవలం, విదేశీ వ్యవహారాల మంత్రి హిందీ: విదేశ్ మంత్రి ) భారత ప్రభుత్వ విదేశీ వ్యవహారాల మంత్రిత్వ శాఖకు అధిపతి. కేంద్ర మంత్రివర్గంలోని అత్యంత సీనియర్ కార్యాలయాలలో ఒకటి, విదేశీ వ్యవహారాల మంత్రి ప్రధాన బాధ్యత అంతర్జాతీయ సమాజంలో భారతదేశానికి దాని ప్రభుత్వానికి ప్రాతినిధ్యం వహించడం. విదేశాంగ విధానాన్ని నిర్ణయించడంలో మంత్రి కూడా ముఖ్యమైన పాత్ర పోషిస్తారు. అప్పుడప్పుడు, విదేశాంగ మంత్రికి విదేశాంగ శాఖ సహాయ మంత్రి లేదా తక్కువ ర్యాంక్ ఉన్న విదేశీ వ్యవహారాల శాఖ సహాయ మంత్రి ఉంటాడు.

భారతదేశం మొదటి ప్రధానమంత్రి జవహర్‌లాల్ నెహ్రూ తన 17-సంవత్సరాల ప్రధానమంత్రి పదవిలో కూడా విదేశాంగ మంత్రి పదవిని నిర్వహించారు, ఎక్కువ కాలం పనిచేసిన విదేశాంగ మంత్రిగా కొనసాగారు. అప్పటి నుండి అనేక ఇతర ప్రధానమంత్రులు విదేశీ వ్యవహారాల మంత్రిగా అదనపు బాధ్యతలు నిర్వర్తించారు, కానీ ఏ ఇతర క్యాబినెట్ మంత్రి కూడా ఈ కార్యాలయానికి అదనపు బాధ్యతలు నిర్వహించలేదు - అయినప్పటికీ నెహ్రూ ప్రధానమంత్రిగా ఉన్నప్పుడు వికె కృష్ణ మీనన్ తన అధికారిని మించి విదేశీ వ్యవహారాల వాస్తవ మంత్రిగా గుర్తించబడ్డారు. అటల్ బిహారీ వాజపేయి, పివి నరసింహారావు, ఐ.కె.గుజ్రాల్ వంటి ఎందరో విదేశీ వ్యవహారాల మంత్రులుగా పనిచేసి ప్రధానమంత్రి అయ్యారు. ఇద్దరు మాజీ కెరీర్-దౌత్యవేత్తలు విదేశీ వ్యవహారాల మంత్రులుగా పనిచేశారు, వీరిలో కె. నట్వర్ సింగ్ (2004-2005) పోలాండ్‌లో భారత రాయబారిగా, పాకిస్తాన్‌లో హైకమీషనర్‌గా పనిచేశాడు. ప్రస్తుత మంత్రి సుబ్రహ్మణ్యం జైశంకర్ విదేశాంగ కార్యదర్శిగా పదవీ విరమణ చేశాడు. మరో ఇద్దరు మంత్రులు, MC చాగ్లా, ఐ.కె.గుజ్రాల్ల్ కూడా రాయబారులుగా పనిచేశారు, చాగ్లా యునైటెడ్ స్టేట్స్‌లో భారత రాయబారిగా, యునైటెడ్ కింగ్‌డమ్‌లో హైకమీషనర్‌గా పనిచేస్తున్నాడు, ఐ.కె.గుజ్రాల్ సోవియట్ యూనియన్‌కు రాయబారిగా పనిచేశాడు.

 2019 మే 30న భారతీయ జనతా పార్టీకి చెందిన సుష్మా స్వరాజ్ తర్వాత సుబ్రహ్మణ్యం జైశంకర్ ప్రస్తుత విదేశాంగ మంత్రిగా ఉన్నారు.

## క్యాబినెట్ మంత్రులు

## సహాయ మంత్రులు

## ఉప మంత్రులు

## మూలాలు

వర్గం:భారత ప్రభుత్వం
వర్గం:భారత ప్రభుత్వ మంత్రిత్వ శాఖలు
రాధికా నారాయణ్

** రాధికా నారాయణ్** ఒక భారతీయ నటి, ప్రధానంగా  కన్నడ సినిమాలో పనిచేస్తున్నది. ఆమె కన్నడ థియేటర్ లో, ప్రాజెక్టుల ఎంపికకు ప్రసిద్ధి చెందిన నటి.

## ప్రారంభ జీవితం
రాధికా నారాయణ్ కర్ణాటకలోని ఉడిపిలో జన్మించింది. ఆమె మైసూరులో విద్యా వికాస్ ఇన్స్టిట్యూట్ ఆఫ్ ఇంజనీరింగ్ & టెక్నాలజీ నుండి ఇంజనీరింగ్ గ్రాడ్యుయేషన్ పూర్తిచేసింది. చలనచిత్ర నటిగా కాకుండా, ఆమె శిక్షణ పొందిన కథక్ నర్తకి. వీమూవ్ థియేటర్ ఉద్యమంలో చురుకుగా పాల్గొంటుంది. పలు లఘు చిత్రాలలో కూడా నటించింది. ఆమె తన కెరీర్ ప్రారంభంలో మోడల్ గా కూడా పనిచేసింది. ఆమె బెంగళూరు స్వామి వివేకానంద యోగ అనుసంధాన సంస్థాన యోగా బోధకురాలిగా కూడా పనిచేసింది.

## కెరీర్
అనూప్ భండారి దర్శకత్వం వహించిన కన్నడ థ్రిల్లర్ *రంగితరంగ* (2015)లో ఆమె పెద్ద తెరపైకి అడుగుపెట్టింది. ఆమె గౌతమ్ సువర్ణ ( నిరూప్ భండారి ) భార్య ఇందు సువర్ణగా కథానాయిక పాత్రను పోషిస్తుంది. సినిమా స్క్రీన్ ప్లే, స్కోర్, సినిమాటోగ్రఫీకి విమర్శకుల ప్రశంసలు అందుకుంది. ఈ చిత్రం కర్ణాటకలో బ్లాక్‌బస్టర్‌గా నిలిచింది. ప్రపంచవ్యాప్తంగా విడుదలై అద్భుతమైన స్పందనను పొందింది. రంగితరంగ తరువాత, పవన్ కుమార్ థ్రిల్లర్ *యు టర్న్* (2016)లో రాధిక సహాయక పాత్రను పోషించింది.  

ఆమె బ్లాక్ స్టోన్ అగర్బత్తి ప్రకటనలో నటించింది.

## ఫిల్మోగ్రఫీ

## అవార్డులు

## మూలాలు

వర్గం:భారతీయ సినిమా నటీమణులు
వర్గం:కన్నడ సినిమా నటీమణులు
వర్గం:21వ శతాబ్దపు భారతీయ నటీమణులు
వర్గం:జీవిస్తున్న ప్రజలు